text:
Kòrsou ta partisipá na Virtual Island Summit 2020
Kòrsou ta partisipá na Virtual Island Summit 2020
Geplaatst op 09 September 2020 dor di Ministerio Desaroyo Ekonómiko
WILLEMSTAD- Algun tempu pasá, e krísis finansiero di aña 2007 pa 2009 tabata e evento ku mas impakto riba ekonomia global. Esaki, te na momento ku mundu a keda konfrontá ku COVID-19, ku a sakudí ekonomia mundial di un forma inmenso. Pa un ekonomia chikitu i vulnerabel manera esun di Kòrsou, e ta rekerí tur nos esfuerso pa trese nos ekonomia na rekuperashon. Ministerio di Desaroyo Ekonómiko (MEO) a bin ta traha inkansablemente pa reforsá i diversifiká nos ekonomia apesar di e retonan presente ku lo mester kondusí na muchu mas vitalidat ekonómiko.
Netamente ku esaki den mente, Ministerio di Desaroyo Ekonómiko (MEO) a fasilitá Kòrsou su partisipashon na e Virtual Island Summit, ku ta tumando lugá di 7 pa 13 di sèptèmber 2020. E Virtual Island Summit ta un evento ‘online’ inklusivo, dirigí na krea konekshonnan digital entre islanan rònt mundu pa konhuntamente bin ku solushonnan kreativo i duradero riba temanan di desaroyo i durabilidat. E aña aki e Virtual Island Summit ta konta ku partisipashon di masoménos 10,000 stakeholder di islanan rònt mundu i ku mas di 150 oradornan ku ta varia for di Promé Minister di FIJI, presidente di Guyana i diferente polítiko, empresario, akadémiko i lidernan non-profit for di rònt mundu.
Tópikonan ku ta keda tratá durante e Virtual Island Summit di e aña aki ta entre otro e tema di rekuperashon ekonómiko despues di COVID-19, turismo, energia, kambionan di klima, edukashon, demokrasia, transporte i hopi mas. Di parti di Kòrsou tin representantenan di MEO pero tambe empresanan lokal manera Omega Engeneering, DCSX, Bearingpoint Caribbean i IBIS Management ku ta partisipando.
Durante di un seshon ku a tuma lugá 9 di sèptèmber, Gobièrnu di Kòrsou a identifiká 6 sektor di prioridat ku potensial haltu di kresementu, eksportashon i divisa, pa por diversifiká nos pais i trese mas vitalidat na nos ekonomia. Ta trata aki di sektor turístiko, servisionan marítimo i haf, servisio di edukashon, industria kreativo, IT i servisionan finansiero. Teknologia, partikularmente hèrmèntnan digital, lo mester bira e konekshon ku lo sòru di reforsá aktividatnan ekonómiko na Kòrsou.
Partisipashon na e Virtual Island Summit aki sin duda ta habri portanan globalmente i duna nos pais akseso na ekspertisio for di rònt mundu. Dor di e interakshon ku lider i ekspertonan for di tur parti di mundu, nos tambe lo por amplia nos vishon kon pa por alkansá Kòrsou su máksimo potensial.


c: text/html

text:
Laga mi kuminsá introdusí mi mes. Mi nòmber ta Nik Voorend, i mi ta un studiante di 23 aña ku ta studia International Communication Management i ku a yega Kòrsou pa kore stage serka e fundashon Curaçao Footprint Foundation, ku ta konosí pa e online magazine Caribbean Footprint. Den e sinku luna benidero mi lo skirbi regularmente pa Caribbean Footprint pa medio di mi mes blog. Den e blog mi lo kompartí mi eksperensia ku Kòrsou, i prinsipalmente e tempu […] Read more »
Invisibel sinembargo indispensabel – 2
Humanidát Apesar ku un piská a kustumá ku tur e awa rondó di dje, e lo muri mes ora si e awa aki wòrdu venená. Meskos ta pasa tambe ku e ser humano ku diariamente ta biba den un laman di gasnan tòksiko. Lastimamente e gasnan aki ta invisibel, pa kual motibu e tendensia por lanta: ‘si mi no ta mir’é, e no ta importante. Esaki ta un tendensia ekstremadamente robes. Manera e dicho Ingles ta bisa: ‘Ignoring the fact, […] Read more »
Invisibel sinembargo indispensabel
Airu Kiko ta airu? Hopi bia nos ta tende hendenan ta papia i bisa: ‘ta hole dushi!’, ‘akinan ta hole stinki!’, ‘airu seku ta bon pa isolashon’ òf ‘laga nos ban chèk e preshon di e tayer di outo’. Sinembargo esakinan ta trata solamente algun karakterístika di airu. Airu, riba planeta tera, ta konsistí di 78% gas nitrógeno i 21% gas oksígeno. E 1% ku ta sobra ta konsistí di un kombinashon di gasnan noble, vapor i karbondioksido ku konstantemente […] Read more »
Konosé bo founa: Para
Aruba, Boneiru i Kòrsou tin un diversidat riku di flora i founa i e kantidat di hende ku ke sera konosí ku e diversidat aki ta krese tur dia. Lo ke ántes tabata interpretá komo laf i sin importansia awor poko poko pero sigur ta interpretá komo e herensia natural di e islanan ku mester respetá i kuida. Caribbean Footprint Magazine lo bai pone atenshon riba e diversidat di tur tres isla pa medio di artikulo di espesie individual. Un […] Read more »

robotstxt: allowed

filter: keep


text: Diabierna mainta a drenta informe di un accidente cu hende herida na e rotonde di airport, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda cu e chauffeur di e Ford Edge biniendo for di Mahuma cu velocidad halto ora di yegando e rotonde a bay brake pero a slip bay dal riba un trekker cu net tabata pasando. E impacto tabata fuerte y e chauffeur di e Edge a resulta herida na yegada di e ambulans nan a atende e chauffeur na e sitio mes.


text: Diaranzon atardi a drenta informe cu un auto mester a accidenta na Meiveld y cu e chauffeur tabata herida. Mesora Polis y Ambulance a wordo manda pa e sitio pa asina brinda nan assistencia. Na e sitio nos por a compronde cu e Susuki Alto blanco tabata biniendo for di pariba, ora diripiente a bira stuur pa desvia di dal den un otro auto cu sea a sali su dilanti of tabata core mucho riba su banda di caminda. Aki e chauffeur dama a perde control, baha for di caminda na su man drechi, slip y bira den e santo y dal den un pida cura di un cas eybanda. Den e saki a dama chauffeur a dal su man/brasa contra e pida hekki di e cura y a resulta herida. Paramedico a hinka de dama den Ambulance pa traha cu ne, mientras un conocir a jega na e luga pa take care di e auto. E paradero di e otro auto, cu pa cual e chauffeur di e Susuki a desvia, no ta conoci pa nos reportero.


text:
Derecho kontraktual
Evita konfliktonan huridiko ta mihó ku solushoná nan den korte. Komo tal, traha akuerdonan efektivo trempan ta di sumo importansia. Realidat ta, ku si bo asuntunan huridiko ta bon reglá, esaki por evitá prosesonan legal kostoso. E Abogadonan di Triple A Attorneys ta pensa huntu ku bo den redaktá i formulá por ehèmpel terminonan general, termino di kompra i benta, kontratonan di hür, kontratonan laboral i otro tipo di kontrato.
Momentu di será un acuerdo òf durante negosashonnan e siguiente aspektonan huridiko tambe ta di importansia:
- Bo partner di kòmbersashon ta kualifiká pa tuma desishon?
- Den kua instansia di e negosashonnan e kontrapartido no por kibra e negosashon mas sin tin ku pagabo daño i perhuisio?
- Te na unda bo responsabilidat di investigashon i informashon ta yega?
Proseduranan ku yega korte, hopi biaha ta traha e pregunta, Kiko partidonan a akordá eksaktamente òf kiko tabata nan intenshon pa logra? Pa evita esaki mas tantu posibel, abogadonan di Triple A Attorneys tin konosementu spesialisá pa pone bo deseo i afspraknan den un kontrato sigur.
Pa medio di solushonan lihe i praktiko, abogadonan di Triple A Attorneys ta krea e fundeshi hurudiko di bo empresa, pa asina abo por atende ku e asuntunan principal di bo empresa.


text:
ORANJESTAD: Recientemente minister di husticia Arthur Dowers a ricibi bishita di mr. Jan Watse Fokkens, kende ta procurador general di Hoge Raad na Hulanda. E la wordo acompaña pa presidente di corte comun di caribe hulandes mr. Van der Poel . E bishita aki tabata den cuadro di e codigo penal cu recientemente wordo introduci. E mandatario a intercambia di idea cu e procurador general riba e tema aki, y mescos cu riba e castigo cu ta wordo duna. Tambe a papia riba e desaroyonan cu tin den comunidad Arubano y esun Hulandes.
E titular di husticia a elabora cu mr. Fokkens riba e echo cu nos comunidad ta pidi pa aumento di castigo, caminda bo ta mira un tendencia den e veredicto di corte europeo di derecho humano, caminda ta bai den e direccion pa duna menos castigo.
Tin un sentimento den e comunidad na Aruba y na Hulanda cu e castigonan duna no ta suficiente, y si bo mira cu p.e. antes castigo di bida largo tabata bida largo di berdad y awor aki bou di influencia di corte di derecho humano, bida largo a wordo reduci na mas o menos 20 aña, y na momento cu bo sinta e 20 aña di bo castigo, bo por pidi corte pa reconsidera e castigo aki. Pa e ultimo aki tampoco no tin aprecio den comunidad.
Minister Dowers a ricibi bishita di procurador general di Hoge Raad na HulandaPosted: April 9, 2014 in Johnny Habibe
ORANJESTAD: Recientemente minister di husticia Arthur Dowers a ricibi bishita di mr. Jan Watse Fokkens, kende ta procurador general di Hoge Raad na Hulanda. E la wordo acompaña pa presidente di corte comun di caribe hulandes mr. Van der Poel . E bishita aki tabata den cuadro di e codigo penal cu recientemente wordo introduci. E mandatario a intercambia di idea cu e procurador general riba e tema aki, y mescos cu riba e castigo cu ta wordo duna. Tambe a papia riba e desaroyonan cu tin den comunidad Arubano y esun Hulandes.


text:
Investigacion Latin Passion Bar ta andando
Investigacion Latin Passion Bar ta andando
Ministerio Publico ta informa cu e investigacion di e sucedidonan riba 22 di juli 2020 na Latin Passion Bar na San Nicolas, ta andando ainda. E investigacion aki lo mustra sitabatin hechonan castigable cu a keda cometi.
Una vez e investigacion ta cla, Ministerio Publico lo invita e victimanan y e famianan di e fayecidonan pa un reunion cu fiscal di husticia. Durante e conversacion ey, nan lo wordo ponina haltura di e resultadonan di investigacion. Despues MinisterioPublico lo informa prensa pa medio di un comunicado.


text:
Wega aki tabata uno di hopi importancia pa tur dos ekipo sabiendo cu awor aki nan ta den posicionan di promotie/degradatie. Un victoria lo ta hopi importante pa tur dos. Wega a cuminsa cu hopi fout di tur dos banda (nervio) y aki nan ta unda Liomar Croes di Estrella a sa di probecha di un fout den e mediocampo di Caravel y duna un bunita pase pa Dwayn Raven pa asina e score e prome gol y manda Estrella ariba 1-0. Despues di e gol aki nos por a mira cu e ekipo di Caravel a lanta un poco for di soño y a cuminsa ataca Estrella y crea varios ocacion di gol. Na di 20 minuut un bunita pase di Larry Barrios pa Cederick Lopez y lagele completamente su so dilanti di gol. Pero portero di Estrella Denrick Lopez (cu por sierto a hasi un tremendo trabow) a sa di hasi e gol chikito pa asina Cederick lop e bala pero e bala ta sali na banda. Aki Caravel a keda domina e wega y hanja varios chens atrobe (Matheuw Leonardo, Jorge Castano) pero envano. Estrella di su banda a sa di husa e counter pero sin peliger. Asina halftime ta bai aden 1-0 pa Estrella.
E di dos ambos ekipo ta hasi cambio nan den na aliniacion. Aki Estrella a trese su juvenil nan pa asina duna mas velocidad den atake y Caravel a sa di ta para bon den defensa. Lo ki ta e wega mes nos por a ripara cu tabata tin mas peliger den banda di Estrella cu den Caravel. Pero toch den e transcurso di e minuut nan e wega a bira basta balansa di tur dos banda y no mucho peliger dilanti e gol nan. Na di 66 minuut un contra ataque unda e keeper di Estrella ta sali den falso ( tabata su unico fout ) y hungado di Caravel Cederick Lopez ta lop e bal masha bunita mes y empata e wega 1-1. Despues di e gol aki e wega a bira un poco bruto pero referi ta pone ordo y asina tranquilisa e wega. Nos por bisa si cu referi Rudy Angela a hasi un bon trabow ayera nochi. Caravel a keda domina e wega despues di e gol pero sin profundidad dilanti e gol di Estrella. Y mane nos tur sa di e dicho “ si bo no score e otro team lo hasiele” wel esaki a pasa ayera. Na di 72 minuut un otro fout e biaha aki den defensa di Caravel e hungador di Estrella ta hasi un tremendo hungada riba linja te ku e ta drenta den area grandi pa duna un pase dilanti gol unda Liomar Croes ta manda Estrella ariba 2-1. Wega no a cambia mucho mas y asina ki Estrella ta keda cu e victoria y suma 3 punto sumamente importante.


text:
E derbi di e bisinjanan di Paradera y Piedra Plat no a yega na concretisa den un wega apto pa un derbi. E rivalidad t’ey pero riba cancha e bataya tabata di un banda so. Por bisa cu e wega aki a cuminsa, en general, sin fervor y cu poco dedicasion. Britannia no a yuda na e causa aki tampoco ya cu ni 4 minuut drechi nan ta anota pa tuma bentaha y pone e wega aki mane riba un ijs, por lo menos pa e prome mita di wega. Un bentaha tempran di Britannia ta net loke Caiquetio no tabatin mester, pero, e gol a drenta debi na basilacion y slordigheid den e defensa Indjan, Francis van der Linden ta anota pa Britannia p’e 1-0.
E wega ta sigui pa gran parti di e prome mita den un forma hopi ‘manso’ y nada atractivo di ambos banda, Britannia, hungando nan di tres wega den seis dia, algo insolito, tabatin mas yegada y varios chens pa anota, dunando portero Henriquez di Caiquetio hopi trabou, pero nan no tabata por a anota mas. E “fatique” sea mental of fisico di Britannia tabata presente, esaki no tabata e Britannia cu a derota Nacional den e mesun siman aki.
Den e di dos mita ta Britannia a lanta cabes atrobe pa duna animo na e wega aki cu tabata mas bien anemico. E golnan di Britannia a cuminsa cai mane e awacero cu ta andando riba nos isla den e temponan aki. Na minuut 53 pa medio di Derwin Donato di cabes pa amplia e marcacion na 2-0. Despues a bin e di tres gol net dos minuut despues di e capitan Jonathan Ruiz unda cu el a penetra riba hala drechi, laga algun defensor Indjan atras mane ta wega di mucha y hasta e portero Henriquez pa cana drenta cu e bala den gol, 3-0 y “ainda tabata falta”.
Na minuut 60 ta Daniel Linscheer ta los un tiro di distancia pa banja e portero pa hasi e wega 4-0. Luis “Coco” Estrada tambe ta anota su gol na minuut 69 despues cu el a penetra riba e flank drechi pa encontra un Henriquez cu tabata saliendo pa chip e bala riba e portero pa anota un bunita gol sin duda pa hasi e wega 5-0. Britannia no tabata cla ainda; na minuut 70 ta Daniel Linscheer ta penetra atrobe, facilmente, y ta los un tiro pa anota e 6-0.
Caiquetio for di e punto aki tabata hunga solamente pa wanta e wega 0-6 of pa haya e gol di honor, nan a sali en busca, cu e wega ya den saco di Britannia y ta logra e gol anhela na minuut 86 den un yegada na rand di area penal di Jefferson Lopes unda e ta los un tremendo tiro di distancia pa hasi e wega 6-1.
Asina mes e wega a caba mei mei di un diluvio di gol y awacero di berdad tambe, referee Dirks no mester a anjadi niun tempo extra pa motibo di e resultado y tambe e torencial awacero cu tabata cayendo riba stadion. Nos ‘man of the match’ ta Daniel Linscheer di SV Britannia cu ta keda cu 15 punto den di dos luga riba tabla despues di Dakota pero cu un wega mas hunga. Caiquetio ta keda cu 5 punto den di octavo lugar den e clasificacion.


text:
Rasmijn: “Speed mester bisa con e la yega na e radionnan di polis y Marko no a bisa e berdad“
Oranjestad:
Diamars mainta Hof a atende cu e caso Kinikini, di cual e agente policial Rasmijn a apela, den e caso a aki varios testigo a wordo pidi den corte, entre otro e dos reporteronan di 24ora.com, Nelson Andrade y Marko Espinoza, tambe un tal Dirksz y ex hefe di BIZO sr. Winklaar.
E prome testigo cu a wordo scucha den corte tabata e inspector di polis Winklaar. Hof a bis’e pa e papia loke e sa y Si e no ta corda of no sa sigur pa bisa esaki tambe. Winklaar a bisa cu tabata un berguenza loke a sosode, den un departamento caminda cu ningun hende mag di haya charger y radio. Nan a kere cu un colega lo a coy un charger y lo trece bek, pero esaki nunca a sosode. E cos a bira mas serio ainda, ora cu un radio di polis a disparce. E la bisa, cu su ruman Winklaar cu tambe ta polis lo a entrega un keho di un radio y un charger perdi. Tur radio ta asigna na un polis. Segun su persona un persona a keda sin bisa cu un charger ta perdi, ora a bay busca e formulario cu ta bisa cu e charger ta perdi, e formulario tambe a perde. Winklaar no ta kere cu lo tabata tin cambiamento di radio. Winklaar a mustra cu na comienso cu e radionan nobo a yega, tabata tin bruhamento, pero despues a regla esaki y cada polis tin su radio, esaki lo a tuma luga na fin di 2015. Tambe Winklaar a mustra cu porta di oficina di Rasmijn, Winklaar y un otro tabata na yabi, cu ningun hende no por drenta. Na dado momento ora cu e tabata sinti falta di e radio, e la drenta den e oficina di Rasmijn riba orden di Comisario di polis.
Rasmijn despues di a scucha e testigonan, a bisa Hof cu aparentemente Speed tabata tin diferente radio. Rasmijn ta lamenta cu Speed no a bisa con e la yega na e radionan. Pa loke ta trata Marko Espinoza, e ta lamenta tambe cu Marko no a bisa e berdad. Rasmijn a bisa cu nunca e la duna Speed, ni a accepta radio for di Marko.
E la bisa cu locual Winklaar a bisa no ta berdad. E la bisa cu e mix up tabata entre Rasmijn y Dirksz, e mix up tabata entre Winklaar, Rasmijn y un otro colega.
Hof a mustra cu for di investigacionnan haci, e radio cu nan a haya ta di Rasmijn . Segun Rasmijn e P-012 pa hopi tempo e no tabata tin e mas den su poder. Hof a mustra cu Rasmijn a bisa cu Speed a pidi’e pa informacion di polis y despues a resulta cu Speed tin e radio di Rasmijn. Rasmijn e keda para riba cu e no a duna Speed radio di polis y no sa nada.
Rasmijn a splica hof cu e la perde su trabou como polis y cu e tin cu traha como security.
Procurador General a bisa cu Rasmijn ta wordo acusa cu e la pasa su radio y charger na un otro persona y cu Rasmijn a wordo haya culpabel y condena. Segun Procurador General, pa periodistanan ta hopi interesante pa haya sa di casonan policial. Periodistanan ta busca contacto di tur forma cu polis pa asina yega na sucesonan. Esaki segun Procurador General esaki ta un asunto hopi lamentabel.Segun su persona nan por stroba e investigacionnan. Si nan tin radio di polis of ta scucha combersacionnan secreto cu por perhudica investigacion. Rasmijn a bisa cu e tabata tin su radio cun’e y pa un periodo e mesun radio aki tabata perdi. SI scucha testigonan, Marko Espinoza a confirma loke e la declara na Landsrecherche cu ta for di Speed e la haya un radio y charger, anto cu Speed a bis’e hiba e radio pa Rasmijn. For di GPS di e radio por a mira claramente cu e radio P-012 tabata na cas di Marko. Considera esaki malversion di radio di polis. Procurador General a mustra cu Rasmijn mes lo a declara na Landsrecherche cu Speed a yega di pidi’e pa un radio y charger. Procurador General ta haya legalmente prueba cu Rasmijn ta culpabel y ta pidi pa confirma e castigo cu Rasmijn a wordo condena pe.
Abogado mr. Illes a bisa Hof cu Rasmijn ta keda para riba cu e no a facilita Speed cu radio di polis, ta un hecho cu na december 2015 e radio a disparce, e ta conclui cu for di tempo ey Marko tin e radio, tambe ta straño cu ta na Marko su cas so a registra e radio aki y no na cas di Rasmijn of na su oficina. Rasmijn no ta desmenti cu su radio tabata den poder di otro, pero no sa di esaki. No por conclui cu ta Rasmijn ta esun cu a facilita Speed cu e radio. Rasmijn ta desmenti cu Marko a entrega na dje un radio di polis. Marko a bisa cu e la haya e radio for di Speed, pero no sa for di ken Speed a haya esaki. Speed den Corte a bisa cu e no ta corda ken a dun’e e radio. Tambe e la mustra cu loke Winklaar ta bisa, cu a registra e radionan no ta corecto. Rasmijn a mustra cu tabata tin bruhamento di radio. Rasmijn tabata tin e radio di e ruman Winklaar, un otro colega M. tabata tin e radio di D., e la mustra cu ta na 2017 pa 2018 a notifica cu e radio a perde. E ta kere cu ta na mei 2017 a cuminsa cu investigacion y ta e tempo ey tabata tin bruhamento di radio. E ta kere cu entre 2016-2018, e radionan tabata bruha. Rasmijn no tabata tin su radio cual e tabata laga den su oficina, caminda otronan por a yega na su radio. Segun Rasmijn nan a hunga falso cun’e y a tira culpa riba dje. Winklaar a bisa cu tabata tin un bruhamento entre Rasmijn y Dirksz, pero esey no ta corecto. Un otro polis M. a bisa cu e bruhamento tabata entre Winklaar y Rasmijn y M. E radio P-015 ta di BIZO cu ta di ruman di Winklaar, cu ta e agente policial A. Winklaar y e radio aki ta perdi. Segun su persona e ta haya cu tabata tin otro scenario cu radio a perde. Pakiko e GPS no a registra ora Rasmijn tabata tin e radio den su poder. E tin duda den e GPS, e hecho cu P-015 tabata perdi y pakiko na e mesun manera P-012 a perde. No ta haya cu por papia aki di malversacion, pasobra ningun momento Rasmijn a pasa su radio pa un otro persona. Abogado mr. Illes a pidi Hof pa declara Rasmijn liber.
Hof a cera e caso aki bisando cu nan lo bay studia e caso y por spera un sentencia dia 11 di october proximo.


text:
Gradicimento / Invitacion
Di profundo di nos curason nos ta gradici tur hende cu di un of otro manera a mustra atencion, amor y cariño durante bida, fayecimento y despedida di nos ser stima:
Sr. Alfred C. Anthony
Boso muestra di atencion ta di hopi aprecio y un gran sosten pa nos. Un danki na un y tur cu a manda carchi, krans, whatsapp, email y a hasi yamada nan telefonico.
Ta invita pa un Santo Sacrificio di misa cual lo tuma lugar na Misa Inmaculada Concepcion na Sta Cruz diabierna 8 di oktober 2021 pa 7’or di anochi.
Bo(so) presencia lo ta altamente aprecia.


text:
DEN HAAG – Abogado i parlamentario arubano Andin Bikker i abogado Lincoln Gomez awe den Raad van State a boga pa ampliashon di e derecho di vota. Nan ke pa tur arubano, yu di Kòrsou i hende di Sint Maarten mayor di edat ku nashonalidat hulandes por vota den elekshonnan di Tweede Kamer.
Aktualmente mayornan di edat hulandes di e paisnan karibense di Reino por vota pa Tweede Kamer solamente si nan a biba dies aña òf mas na Hulanda.
Prinsipio di igualdat
Segun Gomez i Bikker e prinsipio di igualdat ta e kaso. Habitantenan mayor di edat na Hulanda Karibense ku nashonalidat hulandes sí por vota den elekshonnan di parlamento pasobra islanan BES ta munisipionan ekstraordinario di Hulanda. Tòg nan tin nan propio órden hurídiko, sistema di impuesto i unidat di moneda.
Pero dje tantu diferensha tampoko no tin entre islanan BES i paisnan karibense di Reino, Gomez i Bikker ta haña. Meskos ku Aruba, Kòrsou i Sint Maarten islanan BES ta LGO (Paisnan i Áreanan di Ultramar), kaminda derecho oropeo no ta bálido. Remarkabel ta ku votadónan arubano si tin derecho di vota pa Parlamento Oropeo.
‘Legisladó KMR’
Un otro pilá den e argumentashon di Gomes i Bikker ta e papel ku Konseho di Minister di Reino (KMR) ta hunga na Aruba. Segun e dos abogadonan KMR ta responsabel pa e asina yamá legislashon material na Aruba i asina KMR ta un legisladó. Un ehèmpel resien ta e nombramentu kontroversial komo gobernador di Alfonso Boekhoudt, riba interseshon di KMR. Esaki tabata kontra di loke Aruba tabata ke. Pero Aruba no tin influensha riba e desishonnan di KMR, ku ta formá segun elekshonnan di Tweede Kamer. Tweede Kamer tambe ta nombra e formadó di e gabinete.
Bikker: “Solamente den legislashon formal manera Leinan di Reino por delegá bo komo delegado ekstraordinario pero si ta trata di legislashon material manera dekretonan i desishonnan real, kasi nos no tin influensha.”
Segun ministerio di BZK Konseho di Minister di Reino no ta un poder legislativo E outorisashonnan di KMR unabes ta pertenesé na un gobièrnu di Reino, e defensor ta haña.
Korte Oropeo
Dies aña pasá Korte Oropeo a husga ku e influensha hulandes na Aruba ainda no ta hustifiká derechi di vota pa Tweede Kamer. Pasobra e parti mayó di e tarea di parlamento no ta toka Aruba. For di 10-10-’10 e situashon di derecho estatal a kambia di un manera ku awor Gomez i Bikker ta spera riba un otro huisio. Si e biaha aki e sentensia no sali den nan fabor, nan dos ta kontemplá pa un biaha mas kana e kaminda di Korte Oropeo.
E impakto di un kambio den e derechi di vota por ta grandi. Bikker: “Ta dependé di e kosiente elektoral, pero e por nifiká mas o ménos 2.4 asiento. I pasobra nos a yega di tin gabinete di toleransha un òf dos asiento por nifiká hopi.”
Sentensia ta sigui riba 25 di yanüari.
Outor Pieter Hofmann


text:
Oranjestad-E ta tristo pa mira con Ministernan y Parlamentarionan di AVP ta purba laba nan man di e supervicion di CFT. Largo tempo nan a bati man pa e bon relacion cu nan lider Eman tin cu Hulanda y nan a bay di acuerdo cu tur protocol cu Minister Eman a firma cu Hulanda, sin cu Parlamento a debati promer cu e mandatario a firma nan. Anto awe cu e consecuencia di tur e freimento y firmamento cu Hulanda a presenta den forma di supervicion di CFT, AVP kier laba su man di CFT tirando culpa riba opocicion.
For di momento cu Minister Eman, sin informa Parlamento promer, a bay firma e Protocol di Cooperacion cu Minister Donner di Hulanda na oktober 2011, nos a adverti Pueblo cu Minister Eman ta entrega nos autonomia bek na Hulanda a cambio di e promesa di un saco di placa pa por keda na poder. Na maart 2013 e mesun Minister Eman hunto cu Minister De Meza a firma e Protocol di Diahuebs Santo hunto cu Hulanda den cual nan a specifica e condicionnan pa por recibi e saco di placa aki. Entre e condicionnan tabata tin e supervicion di CFT cu Eman ni de Meza tabata tin curashi pa laga pone riba papel. Pero na februari 2014 tabata asina lew cu Hulanda mes a pone riba papel y cu e propio Minister Yrausquin a firma ‘geen bezwaar’ pe. Pa no lubida cu Minster Bermudez mes a firma na december 2014 pa pidi CFT pa duna su opinion riba presupuesto 2015. Pesey e hecho cu CFT awe ta na Aruba no a cay for di shelo. Ta e propio Ministernan di AVP a firma pe y e propio parlamentarionan di AVP a bati man pe.
Pero manera semper AVP ta busca moda di laba man y tira culpa riba otro. Asina nos por a scucha Minister Bermudez declara den su encuentro cu Parlamento, cu e no a palabra nada cu CFT y no sa dicon CFT a manda conseho sin wordo puntra pe. En corto, Minister Bermudez a laba man di e asunto di CFT. Di otro banda, e Parlamentarionan di AVP kier plak CFT riba opocicion bisando cu ta opocicion a bay lobby na Hulanda pa trece CFT na nos Pais. Un mentira flagrante, ya cu firma di nan propio Ministernan Eman, De Meza, Yrausquin y Bermudez ta sirbi como prueba pa Pueblo cu ta AVP mes a firma y bay di acuerdo pa CFT bin nos Pais pa keda.


text:
Oranjestad-Durante tratamento di presupuesto di DOW pa aña 2018 Parlamentario Tromp-Lee a menciona cu e ta contento cu Gobierno mediante di DOW lo sigui poco poco cambia su funcionamento di uno corectivo pa uno preventivo pa loke ta trata e area di mantencion. Algo cu sra. Tromp-Lee ta convenci cu a largo plazo lo beneficia nos pais.
Otro punto cu segun Tromp-Lee ta importante ta cu e placa cu Parlamento ta pone disponibel lo sigui keda inverti den reconstruccion y mantencion di nos infrastructura di caminda.
Pa loke ta trata caminda sra. Tromp-Lee a indica di ta super contento cu trabounan di mantencion a cuminsa ariba e careteranan principal den Noord. Un necesidad cu e tin hopi aña ta bin ta indica. Ultimo añanan e adernan principal di Noord a bay hopi atras. Recientemente a traha ariba e caminda di Fermins Bar pa misa di Noord.
Parlamentario Tromp-Lee a enfatisa e deseo y necesidad cu tin pa demas camindanan principal den Noord haya nan mantencion necesario. Como ehempel el a menciona e caminda di Misa di Noord pa Westpunt, di Rio Grandi pa hotelnan, di Compleho deportivo Frans Figaroa pa Superfood y e caminda principal dilanti hotelnan.
Banda di e camindanan principal Parlamentario Tromp-lee a haci un peticion special na sr. Minister, esta pa asfalta e caminda patras di Sint Anna School y Sint Aloysius school y rond di e veld di UNITED.
Sra. Tromp-Lee a subraya e echo cu su yiu homber a bay 6 aña St. Aloysius y ainda e tin un yiu cu ta bishita e scol aki, y tur oudersavond e hoofd di scol ta pidi nan sosten pa cu peticion pa Gobierno pa bin cu un solucion pa e molester di stof na scol Sint Aloysius. E scol no tin airco y p’esey e molester di stof ta hopi grandi. Pero banda di e problema cu stof, e caminda aki ta uno cu ta keda usa diaramente door di hopi mayor y asina tambe ta dividi e drukte ora di hiba y busca e muchanan di scol. Unico otro entrada pa hiba y busca ta den cura di misa. Lastimamente e caminda aki, asina un tiki awa cay e ta keda na werki.
Otro situacion di urgencia cu Shailiny Tromp-Lee a indica ta e camindanan cu ta concentra rond di scol preparatorio y basico na Washington. Akinan tin diferente zijwegen cu tur ta conduci na e caminda pa e scol y akinan e cas y famianan ta sufri hopi di stof door di e drukte y traficacion di auto. Pa e motibo aki mes Tromp-Lee a haci un peticion special na Minister di Infrastructura pa duna e dos situacionnan aki atencion y prioridad.


text:
Mientras Kòrsou a hasi sakrifisio sobrehumano pa yuda e kousa di Segundo Guera Mundial (WWll), algun yu di tera ilegalmente ta hasi negoshi ku e enemigu. Lo bo no haña e informashon aki fásilmente, pero ta importante pa no tapa kara pa e tema ounke kon inkomfortabel e por ta. E tambe ta parti di nos historia. Ademas no ta aki so e a pasa. Mi a skohe e kaso mas konosí na Kòrsou den kua kastigu di prizòn a kai pa hasi negoshi ku e enemigu durante WWll.
Kòrsou for di momento ku Alemania a okupá Ulanda, a hasi hopi sakrifisio na fabor di e aliadonan. Apesar di kontratempu, Kòrsou a kolektá 11 mion (awe: 180 mion) pa yuda Ulanda. Nos situashon a empeorá ora Merka a drenta WWll. Gobièrnu a tuma medida manera restrikshon di divisa, gasolin i importashon huntu ku prohibishon di komèrsio ku e enemigu, esta Regeling Rechtsverkeer in Oorlogstijd P.B. 1940, No. 67 (schade toebrengen aan belangen van het Koninkrijk in Oorlogstijd). Negoshi entre nos i e enemigu durante WWll tabata varia di arma, petroli, merkansia i asta obranan di arte hòrtá. E lei tabata prohibí ku ken hasi negoshi irespekto si e merkansia tabata legal.
Na 1941 a start un investigashon penal na Aruba den kuadro di un empresa na Aruba di doñonan di Kòrsou, dos ruman Curiël, sospechá di a bende zeta ku Sr. Eikhof, un empresario Aleman na Rio Hacha, Colombia. Den Korte fiskalía kier a proba ku e benta tabata ilegal i intenshonal. Inisialmente e defensa a deklará ku ta e empresa a hasi negoshi i no e doñonan, lokual Hues rechasá. Despues e defensa a trata na kombensé Korte ku su klientenan no tabata sa ku Sr. Eikhof tabata Aleman.
Fiskalía sinembargo a demostrá ku Sr. Eikhof tabata konosé e rumannan pa algun dékada i ku nunka e a skonde su nashonalidat Aleman. Sr. Eikhof aparentemente semper a keda fiel na Alemania i segun fiskalía asta a organisá un fiesta grandi dia Alemania a okupá Ulanda (10 mei 1940). Tambe a bin dilanti transakshonnan via un Sr. Zuñiga ku segun Korte tabata: “algemeen bekend als den vertegenwoordiger van de Duitsers”. Finalmente, defensa a deklará ku e benta na Rio Hacha no tabata intenshonal ya ku su klientenan tabata deskonosé e lei prohibiendo negoshi Aleman.
Riba 31 di òktober 1941, Korte di Apelashon den su veredikto kontra rumannan Curiël ku ta bisa e.o: “Uitgaande van de mening, dat niet alleen gelds-, doch invloeds- of beheersbelangen aanwezig waren in de handel met de firma Eikhof te Rio Hacha en dat de Heer Eikhof buiten geschil Duitser is, achtte het Hof schuld aanwezig”. E rumannan huntu a haña un kastigu di 3 siman den prizòn.
Ku e veredikto e episodio aki no a sera. Abogadonan S. van der Meer, L. Lampe i C. Eman ku a defendé e rumannan Curiël, ta start un kaso sivíl kontra nan ya ku e últimonan no kier a paga e abogadonan. Na 1949 e kaso penal kontra di e rumannan Curiël ta yega Hoge Raad na Ulanda. Esaki despues di un evaluashon ta rechasá ku e rumannan a aktua “met opzet” pero ta konfirmá ku nan ta debidamente kulpabel konfome e veredikto di Korte na Willemstad.
Den historia mundu (t)a konosé muchu hende ku ta(bata) dispuesto pa pone interes di nan mes hendenan i asta pais un banda pa ganashi i otro benefisio ku no ta sirbi interes general. E peliger di esaki ta bisto, tambe aki na Kòrsou.
Willemstad, Curaçao
Foto: Archivo Nashonal


text:
Elis Juliana: E Gran Íkono Kultural
Elis Juliana (Kòrsou, 8 di ougùstùs di 1927 – Kòrsou, 23 di yüni di 2013) tabata nos gran leyenda den e arena artístiko i sientífiko. E ta ampliamente rekonosí komo un di e tres grandinan den e arte poétiko di Papiamentu na Kòrsou (e otronan ta Pierre Lauffer i Luis Daal) pero e tabata hopi mas ku esei. E tabata tambe un antropólogo, dokumentalista, filósofo, edukadó, etnomusikólogo, arkeólogo, deklamadó, eskritor, poeta, pintor i eskultor. E tabata Kòrsou su propio hòmber renasentista.
Elis Juliana a nase den un famia humilde i el a lanta den e bario di Nieuw-Nederland. For di un edat chikí e tabata sinti un kuriosidat pa tur loke e opservá. Asta e detayenan di mas chikí di bida diario tabata fasin’é – manera por ehèmpel e vruminganan ku tabata kana rònt den e kurá dilanti di su kas. E echo ku e tabata disfrutá asina tantu di e plasernan simpel di bida a determiná despues su estilo di skirbí, kual tabata simultáneamente simplista i profundo.
Komo mucha e tabata kanta den e koro di Zingende Jeugd na Pietermaai i den e koro di e misa di Pietermaai. El a bai e skol primaria St. Jozef i despues el a bai e skol di vokashon St Jozef, kaminda el a kuminsá studia pa bira tékniko spesialisá. Pero despues di un tempu su famia no por a paga pa e skol mas i p’esei el a bai laga skol pa e bai traha pa yuda su mama na kas.
Ku su 15 aña el a haña trabou komo mekániko den e barak di marinirnan na Parera, kaminda el a siña e fishi rápidamente. For di e edat ei kaba e tabata skirbi karta i poema pa su amigunan ku kera impreshoná e mucha muhénan ku nan tabata gusta. For di e edat ei Elis Juliana tabata stima lesa tambe. E tabata lesa kada buki òf revista ku e haña i no tabata importá si nan tabata na ingles, spañó òf hulandes.
Ku su 18 aña el a drenta den servisio militar obligatorio kaminda el e keda pa un aña promé ku el a bai traha na e organisashon ku awendia ta konosí komo Dòk. For di einan el a traha den hopi posishon di trabou. E lista di trabounan ku el a traha ta inkluí un periodo komo polis, ‘un tiki di tur kos’ na Hotèl Piscadera manera e mes tabata deskribi’é, un periodo komo bewaker di prizòn i un periodo komo klèrk na Justitiële Jeugdzorg, kual despues a bira Bureau Cultuur en Opvoeding. Tur e trabounan aki e dun’é e oportunidat pa opservá hopi yu di Kòrsou di tur ámbito di bida i esaki a influensiá su arte i enfoke sientífiko enormemente.
Elis Juliana tabata pionero den un par di e kamponan den kual e tabata spesialisá. Komo antropólogo el a establesé e fundeshi pa e metodologia di e estudio di e kultura no dokumentá di Kòrsou. Komo etnomusikólogo, kual ta e estudio di e muzik tradishonal di un pueblo, su trabou di graba, kolektá i skirbí tokante e instrumentonan tradishonal di muzik di Kòrsou a inspirá otro yunan di Kòrsou pa nan tambe hasi esfuerso pa konservá e parti aki di nos kultura. Pues en esensia Elis Juliana ta e motibu dikon nos konosé hopi di e muzik tradishonal di Kòrsou awe.
Komo arkeólogo tambe el a hasi trabou importante huntu ku su amigu Pater Paul Brenneker. Nan a deskubrí hopi sitio i artefakto importante di Kòrsou. Un piso dediká na etnologia den e Museo di Kòrsou ta warda algun di e artefaktonan ku nan a haña. Su interes den e artefaktonan di Kòrsou a kondusi’é tambe pa funda Fundashon Zikinzá, di kual e kolekshon ta wòrdu wardá den e Centraal Historisch Archief na Skálo.
Komo eskritor i poeta el a hasi hopi opservashon skèrpi tokante e sosiedat di su isla i el a yega di hasi pronóstiko ku despues a bira realidat. Esaki a sosodé, por ehèmpel, den 1982 den su poema Bola, den kual el a pronostiká ku Refineria Shell lo sera tres aña promé ku esaki a okurí na 1985.
Elis Juliana a kibra hopi barera i el a influensiá hopi hende tantu den siensia komo den arte. El a risibí diferente rekonosementu pa su trabou tambe. Entre nan e premio Cola Debrot, un Krus di Mérito i e Premio José Maria Heredia na Cuba, kual ta e premio nashonal di poesia aya. El a wòrdu nombrá tambe komo Kabayero den e Órden di Oranje-Nassau i el a risibí un Zilveren Anjer pa tur e trabou ku el a hasi pa preservá kultura di Kòrsou. Dia 18 di yüni di 2013 el a risibí un doktorado honorario di Universidat di Kòrsou, djis sinku dia promé ku el a fayesé dia 23 di yüni.
No ta nada straño ku tabata yama Elis Juliana “Ompi Elis” tambe pasobra realmente e tabata un gran alma ku a hasi nos dushi Kòrsou mas dushi ainda. Dor di honr’é nos ta honrá e mihó kapasidatnan di nos mes. Su legado lo perdurá pa semper.


text:
KRALENDIJK – “Nan ta papia hopi”, Dick ter Burg ta bisa, “masha hopi. Pero si nos ke pa Boneiru desaroyá ekonómikamente nos mester di akshon konkreto awor.” E direktor di Kámara di Komèrsio ta papia hopi kla. Boneiru tin tur oportunidat pa hasi algu masha bunita, pero nos mester traha duru p’é.”
Kámara di Komersio su tarea legal ta di konsehá Bestuurscollege sea nan ke òf nò. Ter Burg ta konsehá: gobièrnu bini ku un Masterplan Stratégiko. “Un plan asina ta nesesario pa determiná bo rumbo. Bou di e Bestuurscollege anterior e plan no a bini. E Bestuurscollege nobo a nombra tres meta: desaroyo ekonómiko, kombatí pobresa i mehorá derecho di mucha. Tur hende ta pro. E pregunta ta si: kón bo ta bai realisá esaki?”
Echo
Pa ekonomia krese mester di invershonista, segun Ter Burg. “Ta bini un ‘Trade and Investment Board’ ku ta yuda invershonista nobo. Nos ta bai ehekutá un “Cost of Doing Business’ tambe. Esei mester mustra kon favorabel e sistema di belasting ta, kuantu molester tin pa haña pèrmit. Tur hende ta grita si ku emprendé ta karu aki pero t’asina, i kon karu esaki ta kompará ku otro isla? Nos mester di echo. Rumor, medio bèrdat i suposishon no ta promové e konfiansa di invershonista potensial.”
Pa gana e konfiansa aki ademas mester di transparensia di gobièrnu, Ter Burg ta bisa. “Tambe ta importante pa ekonomia di Boneiru ku Bestuurscollege ta bisa kla kiko ta bai sosodé ku e resultado di e referèndem. Ta bin un di dos referèndem despues di e ’nò’ di desèmber? Si ta nò, kiko sí ta bai sosodé?
Masterplan
Boneiru no mester bira un barku chikí sin kapitan, ku ta drif rònt sin sa den ki direkshon bientu ta mand’é. “E motor di nos ekonomia ta turismo. Ke men ta nesesario tambe pa bini un Masterplan Turístiko. Esei ta pone ku bo no ta keda kore tras di e echonan, pero bo ta mantené kòntròl: kuantu turista bo ke, ki tipo? Sambuyadó, turista krusero, turista ‘high end’? Kon bo ta distinguí bo mes komo isla den e region? Tur hende ta wak Cuba ku miedu awor. Nos mester pèrkurá pa mayan nan no kore pasa nos.”
Tur e lugánan bashí den sentro di Kralendijk tampoko no ta yuda promoshon di Boneiru. “Sentro ta e parti representativo di e isla.” Pero kiko ta e kousa ku e lugánan ta bashí, esei ta rei so por rei. “No ta solamente un problema bonerianu, ta mundialmente e edifisionan di komèrsio ta pará bashí, na Hulanda i na Kòrsou meskos. Hende ta kumpra mas tantu via internet.”
Sí ta deseabel ku e ekonomia boneriano bira ménos dependiente di turismo. “Ta bon ku awor ta desaroyá e sektor agrario mas i ku, por ehèmpel ku establesimentu di e instituto di konosementu TNO, mas konosementu i ekspertisa ta bini Boneiru.”
Na Kámara di Komèrsio tin 3.400 empresa i instansia inskribí komo empresa aktivo. Un gran parti di e empresarionan ta di desendensia antiano, pero na final, Ter Burg ta haña. ‘no ta trata di e kaminda ku bo ta bini di dje, pero di kiko bo por hasi pa yuda e isla bai dilanti’. “Konfiansa huntu ta nesesario pa yega na desaroyo ekonómiko.”
Hulanda
Hulanda ta masha importante pa e ekonomia di e isla, segun Ter Burg: “Invershonistanan por ehèmpel ta mira legislashon hulandes komo konfiabel. Ademas tin masha konosementu na Hulanda, Boneiru por probechá di esaki. Ta e komunikashon tin bia no ta muchu bon, esei tambe nos mester traha duru riba dje.”
Outor Janita Monna


text:
Desaroyo despues di Fuikdag
Desaroyo despues di Fuikdag
Fuikdag mes a kana bon. E asistensia tabata menos ku e aña anterior. Personanan ku tabata presente na e aktividat a tene nan mes na e diferente reglanan. Tabata tin un kaso kaminda mester a hasi detenshon di un persona ku tabata bou di su awa. A deten’é en konekshon ku estorbo di òrdu publiko i insulto.
Despues di e aktividat a resultá ku tin hopi boto ku tin nesesidat di yudansa di Warda Kosta pa motibu ku nan ta enfrentá problema.
Segun informashon di bosero di Warda Kosta, aktividatnan pa loke ta trata Fuikdag a finalisá. Komo ku tin varios boto ku ta enfrentando problema ku motor, Warda Kosta tin nan man yen pa tou tur e diferente botonan aki.


text:
Ministerio di Gobernashon, Planifikashon i Servisio ta anunsiá e siguiente pasonan pa di un banda garantisá seguridat di nos personal i na mes momento garantisá servisio óptimo na komunidat durante e krisis relashoná ku Coronavirus:
Ministerio di Gobernashon, Planifikashon i Servisio ta anunsiá e siguiente pasonan pa di un banda garantisá seguridat di nos personal i na mes momento garantisá servisio óptimo na komunidat durante e krisis relashoná ku Coronavirus:
Geplaatst op 17 March 2020 dor di Ministerio Maneho di Gobernashon, Planifikashon i Servisio Públiko
Nos ta pidi klientenan pa pasa na ofisina solamente si nan tin (komprobante) di sita òf si ta pa pasa tuma bo VOG.
Nos lo sigui duna servisio online, mail of telefòn
Pa traha sita:
- Online: sita.gobiernu.cw,
- Telefòn: 0800-1515 òf 433-3123
- Mail: sita@gobiernu.cw
Tene kuenta ku sita pa kùr vehíkulo por sosedé solamente via mail of telefòn.
Pa tuma desishon:
Nos lo manda tur desishon den kuadro di VOG, LOB i pèrmit pa e kliente pa medio di e-mail. Den kaso ku bo sa ku bo e-mail no ta konosí serka nos, por fabor di mand’é pa nos na e siguiente e-mail adres:
vog.vl@gobiernu.cw pa loke ta trata VOG
infovergunningenloket@gobiernu.cw pa loke ta trata LOB
intake.vergunningenloket@gobiernu.cw pa loke ta trata pèrmit
afgifte.vergunningenloket@gobiernu.cw pa tuma nota di status di bo petishon
Pa hasi petishon:
Petishon pa VOG por solamente via di vog.vl@gobiernu.cw. Pago di esun florin ta tuma lugá na momentu di tuma e VOG..
Petishon pa permit, por solamente via di intake.vergunningenloket@gobiernu.cw. Pagonan ta sosedé na nos kuentanan di MCB. Por fabor manda un komprobante di e pago huntu ku e dokumentonan (via di e-mail).
Status di petishon di pèrmit, status di petishon di LOB i status di petishon di VOG por solamente via di e e-mail afgifte.vergunningenloket@gobiernu.cw of via 433-3135.
Nos ofisina ta habrí di 8’or di mainta pa 12’or di mèrdia. Nos lo pèrmití pa mas tantu 10 hende na mes momentu den nos salanan.


text:
quincy breell
-
News
Tokyo ta na caminda!
Olimpiada di Tokyo ta na caminda! Ekipo Aruba a haya un bario anfitrion na Tokyo, cu yama Arakawa City. Ban…Read More »
-
News
Conoce pre-seleccion Tokyo 2020
Conoce e pre-seleccion di Aruba cu ta den pleno preparacion pa e Weganan Olimpico TOKYO 2020. Na vispera di e…Read More »
-
Lima2019
Quincy a competi na Lima
Atleta Quincy Breell a competi den e disciplina di salto largo den e Panam Games Lima 2019. E atleta elite…Read More »
-
Lima2019
Quincy a competi na Lima
Atleta di salto largo, Quincy Breell a competi den e Panam Games 2019. E atleta Quincy Breell a competi diaranzon…Read More »
-
News
Make your vote count! Quincy Breell
Eleccion di Comision di Atleta di Comite. 7 candidato a postula nan mes pa e eleccion aki y COA tin…Read More »
-
Cochabamba
7 lugar pa Quincy
Atleta di salto largo Quincy Breell ta logra un di 7 lugar overall den e XI Juegos Suramericanos Cochabamba 2018…Read More »


text:
ORANJESTAD — Un compania local na Aruba a cuminsa colecta zeta di cushina bieuw for di residencianan. E idea ta pa recicla e zeta bieuw y combirtie den biodiesel.
Na diez supermercado a pone bakinan blauw, den cual por deposita boter cu zeta bieuw. E idea ta pa colecta e contenido di e bakinan aki dos biaha pa siman.
“Tin 30.000 cas na Aruba cu alrededor di 110.000 habitante. Si tur hogar consumi un averahe di cinco liter di zeta pa aña, bo por imagina cuanto ta wordo benta den pos di riool y den landfill. Riba dje bo tin cu corda cu cada gota di zeta cu bo ta tira afo, ta un cu bo mester importa bek di un manera of otro”, asina Patricia Mitton, director di Antilla Energy ta splica.
E compania ya caba ta recicla zeta di cushina cu nan ta bende na hotelnan y restaurantnan, combertiendo esaki den biodiesel. Cu e servicio cu ta carga e nomber ‘Ocycle’, kier haci mescos atrobe pero awor cu zeta biniendo for di casnan. Mitton ta duna di conoce tambe cu e proyecto aki ta uno den cual gobierno di Aruba no ta envolvi, aunke cu na comienso si a reuni cu nan pa wak e posibilidadnan.
Mitton: “Nos a papia varios biaha cu nan pa wak con nan por yuda, pero nos tur sa cu gobierno ta tuma hopi mas largo cu un compania priva por haci. Nos a tuma e iniciativa pa haci algo cu ya caba ta traha por ehempel na Hulanda. Y si eynan por, pakico no hacie akinan?” Antilla Energy recientemente a haya un injeccion financiero di 4 miyon dollar cu e proposito pa hisa e volumen di conversion di zeta bieuw pa biodiesel di 400.000 liter pa 5 miyon liter pa aña.
Autor Ariën Rasmijn


text:
Moratorio Covid-19: Preguntanan Frecuente
CMB ta implementa e moratorio pa lunanan juni, juli y augustus automaticamente?
CMB lo implementa e moratorio di 3 luna automaticamente pa clientenan comercial y personal riba prestamo, hipoteca y tarheta di credito cu ta cumpli cabalmente cu pagonan mensual. Prestamonan cu pago atrasa di 90 dia of mas, no ta bini na remarke pa e moratorio.
E clientenan (personal of comercial) cu no ta desea e extension riba e moratorio, MESTER yena e formulario online “Opt-Out” (rechasa) na cmbnv.com. Clientenan cu a rechasa e proposicion aki lo continua cu pago menusal di nan prestamo durante e periodo di e moratorio. MESTER COMPLETA E FORMULARIO ONLINE AKI PROME CU 12 DI JUNI, 2020.
Clientenan cu ta desea e exstension di e moratorio pa lunanan di juni, juli y augustus 2020 no MESTER haci nada, ya cu esaki lo wordo extendi automaticamente.
- Mi cuenta lo keda debita y despues credita durante e lunanan di juni, juli y augustus 2020?
No, lo no debita bo cuenta pa pago di prestamo di juni, juli i augustus 2020, paso e moratorio lo ta automatico pa tur esnan cu no escohe pa “Opt-Out”.
- Mi pago mensual eroneamente a wordo kita di mi cuenta y no a credita esaki bek pa luna di juni 2020. Kiko mi mester haci?
Por fabor tuma contacto cu nos Servicio di Asistencia Online eAmigo via nos Live Chat na cmbnv.com of alternativamente via un di nos canalnan di Social Media manera Facebook Messenger, Instagram of Twitter. Por fabor manda nos un Direct Message pa asina bo informacion keda confidencial.
- Mi a (Opt-Out) rechasa e moratorio como cliente comercial, pero mi a acepta e moratorio como cliente personal. A debita e pago mensual for di mi cuenta, pero despues a credita esaki bek. Kiko mi mester haci?
Por fabor tuma contacto cu nos Servicio di Asistencia Online eAmigo via nos Live Chat na cmbnv.com of alternativamente via un di nos canalnan di Social Media manera Facebook Messenger, Instagram of Twitter. Por fabor manda nos un Direct Message pa asina bo informacion keda confidencial.
- Mi a (Opt-Out) di e moratorio, pero mi situacion financiero a cambia y awor mi kier aplica pa e moratorio. Esaki ta posibel?
Si. Esaki ta posible prome cu 12 di juni 2020. Por fabor tuma contacto cu nos Servicio di Asistencia Online eAmigo via nos Live Chat na cmbnv.com of alternativamente via un di nos canalnan di Social Media manera Facebook Messenger, Instagram of Twitter. Por fabor manda nos un Direct Message pa asina bo informacion keda confidencial.
- Mi a acepta e moratorio, pero no ta desea esaki mas y lo kier “Opt-Out” na e momentonan aki. Esaki ta posibel?
Por fabor tene cuenta cu e ora bo mester haci e pago mensual di forma manual pa luna di juni, juli i augustus 2020 pa tur bo prestamonan. Esaki ta posibel via CMB Online Banking, den e opcion di “Bill Payments”.
Ta rekeri pa bo hinca bo number di prestamo (loan number). Bo mester haci esaki pa e lunanan di juni, juli y augustus 2020.
Si bo mester di asistencia pa cu esaki, por fabor tuma contacto cu nos Servicio di Asistencia Online eAmigo via nos Live Chat na cmbnv.com of alternativamente via un di nos canalnan di Social Media manera Facebook Messenger, Instagram of Twitter. Por fabor manda nos un Direct Message pa asina bo informacion keda confidencial.
- Instruccion pa pago di prestamo of hipoteca via CMB Personal Online Banking y CMB Mobile Banking:
Log in den CMB Personal Online Banking y scohe e opcion: “Bill Payments”
- CMB Mobile Banking App
- Login, then select the Transfers menu;
- Select Bill Payments from the available payment types.
- On the Bill Payments screen, select the From Account and enter either CMB Retail Loans Mortages 2971800 or CMB Retail Loans Personal 2971400 in the Biller field. Next enter the amount and desired payment date (leave at today’s date for immediate payment).
- Enter the Mortgage or Loan account number in the Customer # at Beneficiary field.
- Optionally enter a description in the Payment Reference field.
- Submit and Confirm the payment.
- CMB Personal Banking
- Login, then select Payment/Transfers > Payments& Transfers
- Select Bill Payments from the available payment types (bottom option).
- On the Bill Payments screen, select the From Account and enter either CMB Retail Loans Mortages 2971800 or CMB Retail Loans Personal 2971400 in the Biller field. Next enter the amount and desired payment date (leave at today’s date for immediate payment).
- Enter the Mortgage or Loan account number in the Customer # at Beneficiary field.
- Optionally enter a description in the Payment Reference field.
- Submit and Confirm the payment.
- CMB Mobile Banking App
- Mi a caba di haya un prestamo nobo, e moratorio ta conta pa mi tambe?
Si, e moratorio ta aplicabel pa tur cliente cu tin un prestamo.
- Mi mester paga bek e pagonan mensual di e 3 lunanan di juni, juli y augustus 2020?
Si, bo mester paga e pago mensual di e tres lunanan cu bo a salta, pero e lo ta sin interes of gasto adicional.
Unicamente e montante mensual cu bo a salta, bo mester paga bek. E 3 lunanan di pago lo drenta na vigor na final di e periodo di bo prestamo. Esaki ta nifica cu bo ta sigui paga e mesun montante mensual pa tres luna mas na final di e period di bo prestamo, pa asina bo paga bek e montante mensual cu bo a salta durante juni, juli y augustus 2020. CMB lo no cobra interes y tampoco ningun gasto adicional riba e montante aki.
- Mi a compronde cu CMB a dunami un prestamo nobo pa cubri e pago mensual di juni, juli y augustus 2020? Con esaki ta funciona?
CMB a habri un cuenta na nomber di e cliente pa cubri e pagonan cu e cliente a salta durante juni, juli y augustus 2020. E cliente mester paga e montante aki na final di e temporada di e prestamo original y mester paga esaki bek den 3 pago mensual cu ta igual na e pago mensual aktual cu e cliente ta haci riba e prestamo. Pues e cliente su pago mensual no ta cambia.
Por ehempel: E cliente ta paga actualmente Afl. 1,500.00 pa luna. Su pagonan di maart, april y mei a keda pospone. CMB ta habri un prestamo “cuenta” nobo na 0.00% interes pa e cliente di Afl. 4,500.00 cu ta igual na e 3 pagonan mensual cu e cliente a salta. Si e cliente lo mester a finalisa pago di su prestamo na december 2020, awor e mester haci 3 pago adicional na januari 2021, februari 2021 y maart 2021; cada un pa e montante di Afl. 1,500.00 pa luna, pa completa pago di e montante total di Afl. 4,500.00 cu a keda pospone debi na e moratorio.
- Mi ta paga interes riba e pagonan mensual cu mi a salta?
No. CMB no ta cobra interes y tampoco gasto adicional riba e pagonan cu a keda pospone pa e cliente durante e moratorio.
- Mi a log in den CMB Online Banking y mi a mira un number nobo den mi lista di prestamo. Kiko esaki ta?
Si bo a haci uso di e moratorio y bo no a “Opt-Out” di esaki, lo bo nota un number nobo riba bo lista di cuenta den CMB Online Banking. Esaki ta referi na e COVID-19 Moratorio di 0.00%. Esaki ta e extension di e prestamo pa cual bo no mester paga interes adicional y tampoco ningun gasto adicional. E montante indica ta e montante total di e lunanan di maart, april y mei 2020. E moratorio di juni, juli y augustus 2020 tambe lo bo mester paga e pagonan cu a keda pospone y cu bo mester paga bak na final di e periodo di bo respectivo prestamo, reparti den 6 pago mensual igual.
- Si mi por spaar e montante di e 3 pagonan mensual y deposita esaki riba e montante principal di mi prestamo na juni 2020, CMB lo recalcula mi pago mensual?
E pago aki lo bai como un pago extra riba e montante principal di e prestamo. Pa recalcula bo pago mensual, por fabor tuma contakto of haci un cita cu un di nos representantenan di benta pa e calculacion, ya cu e calculacion aki ta haci manualmente pa bo caso specifico. Por fabor tene cuenta cu e deposito aki lo no cubri e 3 lunanan di pago pospone, pues lo bo mester paga esaki bek na final di e periodo di bo prestamo.
Si bo kier paga e montante di e 3 lunanan, bo mester specifica e respectivo number di cuenta NOBO na momento cu bo ta haci e pago adicional.
- Mi pago mensual lo cambia entrante september 2020?
Bo pago mensual lo no cambia y e montante cu bo ta paga mensualmente lo keda mescos te na final di e periodo di bo prestamo. Na momento cu bo prestamo yega na su fin, bo mester paga e 3 pagonan mensual, cu a keda pospone. Esaki ta consisti di 3 pago mensual igual na esnan cu a tuma luga durante e prestamo; y 6 pago mensual si bo a acepta e moratorio di juni, juli y augustus 2020 tambe.
- Kiko ta bira e fecha nobo cu mi prestamo ta caduca?
Pago di bo prestamo lo resumi na september 2020 y e periodo di bo prestamo lo keda extende pa mantene e pago mensual di bo prestamo pa un temporada di 3 luna. Por fabor tuma nota cu esaki ta nifica cu e fecha di vencemento di bo prestamo ta keda mescos, pero cu bo mester paga bek e 3 lunanan di juni, juli y augustus 2020 durante 3 luna despues di e fecha cu bo prestamo vence. (6 luna si bo a acepta e extension di e moratorio).
- E montante cu mi ta paga mensualmente riba mi prestamo lo cambia na final di e periodo di mi prestamo y esaki lo wordo kita automaticamente for di mi cuenta?
No, bo pago mensual no ta cambia; esaki ta keda mescos. Banko lo kita e montante mensual automaticamente for di bo cuenta pa 3 luna.
- CMB lo extende e moratorio despues di augustus 2020?
Nos ta monitoria e situacion actual di e Crisis di Coronavirus hopi di acerca y ta den contacto estrecho y continuo cu autoridadnan. Pa e motibo aki CMB a extende e moratorio cu 3 luna mas pa e lunanan di juni, juli y augustus 2020.
- Si mi ta rekeri un extension riba e moratorio, cu ken mi mester tuma contacto?
E extension di e moratorio pa lunanan di juni, juli y augustus 2020 ta automatico pa clientenan comercial y personal, pero si no ta desea esaki, e cliente mester “Opt-Out” door di manda completo e formulario online di “opt-Out” na cmbnv.com.
Si bo tin cualke pregunta adicional tocante e moratorio, por fabor tuma contacto cu nos Servicio di Asistencia Online eAmigo via nos Live Chat na cmbnv.com of alternativamente via un di nos canalnan di Social Media manera Facebook Messenger, Instagram of Twitter. Por fabor manda nos un Direct Message pa asina bo informacion keda confidencial. Tambe por yama nos na (+297) 522-3000 via telefon.
Den e temponan dificil aki tambe nos kier gradici bo pa bo confiansa den nos banco.
HUNTO NOS LO LANTA BEK!


text:
Tag Archives: ziekengeld
Compensacion pa Notificacion di AO durante Shelter in Place
Durante e Shelter in Place no por a notificia AO/AG na SVb. Tur doño di trabao mester a tuma y administra notificacionnan di AO/AG di nan propio trahadonan. E notificacionnan aki por wordo manda pa SVb pa cuminsa e proceso di administracion. Por e-mail e lista aki te cu diabierna 15 di mei, despues di… Mas Informacion
Compensacion di Salario durante Verlof di Parto
Compensacion di salario durante Verlof di Parto (zwangerschapsverlof) ta un servicio importante cu SVb ta sigui duna durante e Shelter in Place. Pa haya e compensacion ta conta e siguiente condicion: E dia cu e Verlof di Parto cuminsa e trahado mester tin un salario E prome yama pa paga e verlof ta e doño… Mas Informacion


text:
E pènel di Nashonnan Uní (UN) riba kambio di klima resientemente a emití un kódigo kòrá pa loke ta trata klima mundial.
Dia a pone nos pais riba ‘lista kòrá’ pa loke ta trata infekshon di Covid, nos tur -ku rason- a drenta den un estado di alèrta i a realisá e konsekuensianan fatal pa nos turismo/ekonomia.
Pa straño ku ta parse, e kódigo di UN no a kapta mashá atenshon. Fòrti i Staten ta ketu riba e tema aki. Unda nos sentido di urgensia kolektivo ta pa un kódigo kòrá ku básikamente ta atvertí ku tempu ta kabando pa nos skapa nos planeta? Unda e ‘decision makers’ ta ku mester formulá maneho pa redusí e konsekuensianan di kambio di klima? Bèrdat ta ku no ta Kòrsou a start e disaster aki. Tampoko nos so por resolbé e problema.
Un kos ta sigur siembargo: komo isla chikí i vulnerabel nos lo ta esnan ku mas lo sufri di indeferensia pa e kambionan di klima. Esaki no ta algu ku algun hende ta kere ku lo por pasa. Islanan (independiente) manera Kribati, Tuvalu i Palau den oseáno Pasífiko lo bai bou di awa den e próksimo dékadanan.
Pero tambe tin esnan ku a a tuma nan responsabilidat na serio. Esun number unu den mundu ta Reino di Bhutan, un nashon chikí den Himalaya ku a pone den nan konstitushon ku mester protehá medio ambiente. Nan ta asina éksitoso ku nan ta e úniko pais na mundu ku ta apsorbá mas karbon ku e ta produsí. Bhutan tin komo meta pa yega na e promé pais ku ‘zero net greenhouse gas emissions’ i ‘zero waste’.
Kiko nos ta dispuesto na hasi? Stòp di desperdisia kuminda tur dia? Stòp di usa saku di plèstik, redusí konsumo, re-uza artikulonan, resiklá? I kisas mas importante: ki dia nos ta bin huntu i sostené lidernan ku tin interes i ke hasi algu pa atendé ku asuntunan di klima.
Willemstad, Kòrsou


text:
Studiantenan nobo di SBO1plus, mester ta komprometé na usa nan abilidatnan pa desaroyo di nan mes, nan famia i asina kontribui na un mihó Kòrsou mañan
Wladimir Kleinmoedig
Sr. Wladimir Kleinmoedig funkshonario di Servisio di Skolnan Públiko (Dienst Openbare Scholen,D.O.S.) a yama tur mayor i studiante bon bini na e mainta di informashon i inskripshon pa e trayekto SBO1 plus ,na Nilda Pinto. Esaki ta un dia hopi importante , e ta e inisiio di un trayekto pa nos hóbennan bira profeshonalnan.
Nos hóbennan ta purba diferente manera komo alumno pa lora esaki pero ta bon pa bo realisá ku awe bo ta kuminsá komo studiante den e trayekto nobo ku un reto nobo . Komo tal bo ta bai wòrdu prepará den un direkshon spesifiko, pa logra bo metanan di formashon.
Naturalemente nos ta ban traha riba desaroyo persona i desaroyo di algun punto básiko pa boso por studia mas fásil Pues boso partisipashon i boso sostén foral esun di mayoranan ta sumamente importante. Porfin nos ta baikuminsá , Mayor i Studiantenan tur ta kontentu ku nos ta bai start. Esei ta e spiritu, si esei ta e spiritu pa logra . ”Nos k’e sigui studia “ .
Studiante den bo man bo tin un abilidat pa kontribui pa Kòrsou . Bo tin un abilidat sumamente importante pa kontribui na bo mes, na bo kas, na bo famia pero na Kòrsou tambe en general. No lag’ e bai pèrdí .
Usa e oportunidat aki pa desaroy´é di moda ku nos ta konrtibui na un miho Korsou mañan . Awe ta inisio di esei. Pues tur lokual bo haña awe for di informashon , formashon otro tarea mir’é komo un preparashon, formashon pa bo bira tur lokual ku bo por bira. Konsidera tur importante no menospresia nada: niun instrukshon, niun guia ku bo haña . E lo ta direfente ku bo trayekto ku bo tabtin te ku awor p’esei bras’é, ten’e duru na dje di moda ku bo por logra. Bo tin tur kos den bo man pa bo logro.
Mi ta kontentu di mira hopi mayor. Mayor ta tin un rol hopi importante den desaroyo di nos yunan.
Mi ke enkurashá boso mayoranan , pa no awe so sino kada dia di nobo enkurashá bn yu, animá bo yu p’ e bin skol , p’e studia i p’e hasi tur loke e por hasi . Tur loke e tin di hasi i bira loke e TIN di bira.
Un danki di kurason na tur instansha ku a kontribui na e dia di informashon aki kuminsando ku Minsiter Irene Dick, Ta hopi minister Dick a lucha pa nos por a logra ku e skol aki a bira realidat p’esei un danki di kurason pasombra e ta algu grandi foral ora nos mira nae resultado di nos studiantenan di aña pasá kon nan a desaroyá i progresá. Danki sea sigur ku nos lo sigui karga loke abo komo minisiter a insia aki, ku hopi amor . Un danki na leerplicht sra Dambruk ku un dedikashon asina
grandi pa bai buska nos studiantenan ora nan ta falta sin motibu ku skol, i tambe un danki na e tim di Sra. Olaria direktora di SIGE ku ta asistí tur nos studiantenan ku masha amor i dedikashon sin pasa por alto e tim di maestro di skol bou di guia di e kabes di Nilda Pinto Sra Maria. Un tim di fokùs oa yuda kada un di boso logra.
Studiantenan “embrace” e oportunidat aki. Tuma e oportunidat aki na serio di moda ku aki un aña nos por tende boso historianan di éksito. Mi i tin sigur ku lo ta asina, ku kontribushon di kada un di nos NOS lo LOGRA.
Huntu nos lo hasi esaki un aña di studio eksitoso. Mi ta konvensi ku nos tin tur loke por hasi e aña aki unu eksitoso. Abo studiante ku bo kurason kla pa sigui studia i aya banda un tim di sosten pashoná.
SI NOS ta kla pa ranka sali. Hasi bo esfuero i bira e loke bo por bira pa bo mes mañan, Mi ta desra boso Sabdiria, forsa i hopi ánimo. Ban pa nos reto NOBO!


text:
MFK: EOP = Eindelijk Ontwikkelings Plan, Un Pais ku un poblashon demasiado chikí pa karga su gastunan mester krese i esaki mester sosodé di forma sostenibel
EOP = Eindelijk Ontwikkelings Plan
Un Pais ku un poblashon demasiado chikí pa karga su gastunan mester krese i esaki mester sosodé di forma sostenibel
Un moshon históriko a tuma lugá djabièrnè siman pasa ora nos a adoptá resolushon di Nashonnan Uní pa garantisá ku nos ta sigui tendensia di mundu despues ku ekspertonan a analisá pa e último 20 añanan kon e desaroyo sostenibel urbano i di konstrukshon di kasnan tin ku tuma luga.
“Nos bida lo ta poko pa duna nos pais” palabranan ku djabièrnè último ta aplikabel na e akshon ku ta garantisá ku futuro generashonnan por haña un Kòrsou mihó organisá i desaroyá sostenibelmente.
Nos ta spera ku otro organisashonnan polítiko lo uní na final pa e kousa ku ta mas importante ku nos mes. Si desaroyo sostenibel no haña prioridat aworakí nos fondonan sosial lo no sali for di e situashon di preshon di insolvabilidat ku nan ta den dje pa mas di 20 aña. Nos mester di un base mas amplio di poblashon pa asina por karga e gastunan i asina stòp di pasa e faktura na e poblashon aktual.
Desaroyo sostenibel no por tuma lugá ku e leinan aktual di desaroyo antikuá ku tin riba mesa, p’esei ta imperativo ku Staten ta akshoná su mes ku e úniko tarea di trese un legislashon nobo riba mesa aktualisá i garantisando e desaroyo sostenibel pa nos pais manera a akordá na Quito, Ecuador – Habitat III huntu ku ekspertonan internashonal den e materia aki.
Gerrit F. Schotte
Kòrsou, 27 novèmber 2016


text:
Merka ta intensivá operashon anti droga den nos region
Merka ta intensivá operashon anti droga den nos region
Geplaatst op 05 April 2020 dor di Ministerio Asuntunan General i Promé Minister
Willemstad – Kòrsou a tuma nota di un notifikashon di Merka ku nan ta intensivá nan operashon anti droga den region. Gobièrnu di Kòrsou tambe a ripará ku tin diferente publikashon via do medionan sosial.
Ta trata aki di un seri di operashon anti droga planiá. Estados Unidos, huntu ku otro partner manera Reino Hulandes, regular tin operashon similar den nos region. Gobièrnu di Kòrsou ta di akuerdo ku e akshonnan. Ta benifesiá Kòrsou tambe ora ta bringa e tipo di kriminalidat aki.
Gobièrnu ta keda den estrikto kontakto ku outoridatnan Merikano i e otro partnernan den Reino i ta sigui monitor e desaroyonan. Gobièrnu ke enfatisá un biaha mas na pueblo di Kòrsou ku e lo no pèrmití pa nos teritorio ta forma parti di ningun akshon militar kontra di Venezuela.
Ku tin militar na Kòrsou, no tin nada di haber ku e operashon anti droga Merikano. Manera ya kaba a splika, si ta hasi uzo di militarnan aktivamente pa warda nos teritorio i kostanan kontra di posibel entrada di migrantenan Venezolano. Riba petishon di Gobièrnu, milisia di Kòrsou tambe ta yuda KPC kontrolá riba e medidanan tokante shelter-in-place.


text:
For di basta tempo caba tin un tendencia andando, esta cu den weekend, algun grupo di hoben tabata cana causa molester den e area rond di Paseo Herencia y Palm Beach Plaza.
Trahado di siguridad di ambos centro comercial a haci nan best pa trata di mantene e area safe pa nan bishitantenan, pero nan man ta huridicamente mara y hopi biaha ta haya nan mes ta pidi asistencia di polis pa yuda resolve dicho problema.
Diasabra no tabata un excepcion. A drenta varios informe cu un grupo tabata canando den y alrededor di emallnan y hasta a mira un di nan cu un obheto, posiblemente un arma blanco den su poder.
A duna e polisnan den area e descripcion y mesora un grupo di polis, cu tabata staciona dilanti Holiday Inn, a cuminsa busca den area pa e persona menciona. Polis a logra di haya e persona hunto cu un otro grupo di hoben na entrada di Palm Beach Plaza Mall, cu tabata cuadra cu e descripcion, pero no a haya nada riba dje.
A core cu e grupo y a cuminsa un buskeda chikito den e area pa wak si nan por haya e arma benta of scondi, pero esaki tabata envano. Polis a keda den e area pa vigila.


text:
Un Censo ta un conteo general di poblacion y vivienda y ta wordo teni cada 10 aña segun principionan y recomendacionnan di Nacionan Uni. Durante di un Censo ta conta tur persona cu, riba un momento …Lesa mas
A base di datonan colecta durante di e ultimo Censonan cu a tuma lugar na Aruba, un documentario a wordo traha pa ilustra e desaroyonan social y demografico cu a tuma lugar na Aruba den e ultimo 50 aña.Lesa mas
Oficina Central di Estadistica (CBS) a traha diferente videoclips informativo pa e publico por haya informacion di tur locual ta trata Censo 2020. E videoclips ta duna contesta riba preguntanan …Infoclips
“Aruba ta conta!” ta un programa di television cu ta duna informacion di Censo 2020. E programa ta contene 6 episodio na unda temanan central di …Lesa mas


text:
Kralendijk – Entidat Públiko Bonaire ta pidi tur pa tene kuenta ku skolnan ta bai kuminsá atrobe. Despues di un temporada largu di fakansi tin ku kustumbrá atrobe espesialmente den tráfiko di mainta i mèrdia ora ta hiba i buska e alumnonan for di skol.
Ku e muchanan no a sinta ketu durante fakansi a ripará na Entidat Públiko Boneiru. Hopi mucha a bishitá e kantor di Kolegio Ehekutivo i diferente departamento durante nan fakansi. Einan a duna nan splikashon di e trabounan i kon e organisashon gubernamental ta hinka den otro.
Awor ku e skolnan ta kuminsá atrobe Entidat Públiko Boneiru kier deseá tur alumno i tur ku ta duna les hopi éksito ku e aña eskolar nobo.


text:
Esse letra de K-Liber já foi acessado por 172 pessoas.
Veja também o vídeo da música tocada.
E saki te historia di e bolletje ke poppetje
Semper nan a hasi hot tenta hombu den nan lolletje
Kaba ku bo saku awe mayan ku otro mannetje
bula aki pa aya manera un muggetje
Awor bolletje ku poppetje a kaba nan a buska L in het kwadraat
Pa nan kasa
Bo sa ki l di ku nan?
Wakekoi muchanan pa nan un toka e disko aki pa bosnan
Ta bo ta bolletje niun hende un ta guli
Ta bo te poppetje niun hende un ta subi
Unda bo ta bai masha dia ba muri
Bula den un saki shushi
Paso ta ekri ekri bo ta tur na ekrinal
Ba kaba di hunga tur bo wega I bo no tin kaminda di bai
Ewel ta ekri ekri bo ta tur na ekrinal
No move bo kabes pa bo ekri un kita kai
Bo kiersa ku den kaya bo ta hot kaba ta bende bo ta
Bende bo kurpa style di lot hunga rol di strong kaba bo ta un chapi bot
Wakekoi paso ba kaba bo ta miss op is op
Awel si ta bo te bolletjeTa bo te poppetje
Guli manda abow
Anto saka bo sommetje
Raw bo ke ta
Pero raw no gusta bo
Bo dos bon bronan tur dal bo palu
Malu, sopi pura ku un kilo di salu
Pornada mi'n ke paso bo tu karu
50% niun hende un kumpra bo
niun hende un ke bo
Bo sa bon bon bon ta tel
Tur hende den kaya bo so no por stel
Bel te goed niun hende un ta bel
Tur hende den yaris bo so ta den tercel
Wak bo fecha bon prome ku bo kaduka
Skonde bo kara di dia i marduga
Koba un buraku jubloen ej den
Si nan manda e koki pa bo
Karda wak ta ken
Kusjah Manon
Para enviar você precisa efetuar um cadastro gratuito no site. Caso já tenha um cadastro, acesse aqui.
Comentários (0) Postar um Comentário
Acesse agora, navegue e crie sua listas de favoritos.Entrar com facebook Criar uma conta gratuita


text:
Royal Scorpions a gana awenochi, djamars 3 di ougùstes, ku skor di 8 pa 2 di Sta Maria Pirates. Ku e resultado aki e tim Skòrpiun awor a pasa pa komandá e tabla di posishon den Liga Amstel Bright ku 7 wega ganá i 1 derota. Wild Cats despues a pèrdè ayera djaluna di Sta Rosa Indians k10 pa 8 awor ta okupá e di dos puesto ku 6 triunfo i 1 derota.
Federashon Beisbòl di Kòrsou (Febeko) a sigui awe djamars ku e kampionato den dòbel A, esta Liga Amstel Bright. Royal Scorpions i Sta Maria Pirates a topa otro den Tio Daou Ballpark.
E tim Skòrpiun a skor 1 kareda den bòm di promé inen pa tuma ventaha di 1-0. E Piratanan den kabes di nan di dos turno a bate a skor 2 kareda pa bai 2-1 dilanti.
Scorpions den bòm dje di tres inen a empatá e wega na 2 kareda, pa despues skor 3 kareda den di kuater i di sinku inen i asina sigurá e viktoria: 8-2.
Dennis Gustina a sobresalí na bate pa Scorpions ku 2 hit den 3 turno. Ela skor 2 kareda i ku su 2 hitnan tambe a sòru pa 2 kareda drenta. Jadon Gosepa tambe tabatin un bon anochi na bate ku 2 hit den 3 turno.
Picher Ternesh Lourens a gana e wega pa Scorpions. Den 6 inen di trabou ela pèrmití 2 kareda riba 3 hit, di kual 1 homerun di Denzel Gregg. Lourens mas aleu a ponchá 6 batiadó i duna 2 base por bola.
Un dia promé, esta djaluna, Sta Rosa Indians a propiná Wild Cats su promé derota dje kampionato ganando ku skor di 10 pa 8. E wega aki a tuma lugá den Stadion Johnny Vrutaal na Rif.
Despues ku e Pushinan Brabu a skor 1 kareda den nan promé turno, e Indjannan a kontestá ku 5 kareda den bòm dje promé inen. Ku 1 kareda mas den di dos inen, Sta Rosa a tuma ventaha komodo di 6 pa 1. Wild Cats sinembargo no a entregá i ku 3 kareda den di tres inen a aserká ten a 4-6.
Ku 1 kareda den tantu di kuater komo di sinku inen Wild Cats ta empatá e wega na 6 kareda. Pero Sta Rosa den bòm dje mesun inen a skor 3 kareda pa bolbe bai dilanti: 9-6. E tim Indjan den su di seis turno na bate a skor 1 kareda mas pa yega 10 kareda. E Pushinan Brabu a purba di bini bèk den e wega, pero ku 2 kareda den di shete inen tòg a keda kòrtiku I a pèrdè ku skor di 10 pa 8.


text:
Freewinds:
E MINISTERIO DI BOLUNTARIO DI FREEWINDS TA TUMA E SEGURIDAD DI ARUBA SU SISTEMA DI EDUCACIÓN NA CURASON.
Pa mas cu un aña e Ministerio di Boluntario di Freewinds tabatayando continuamente contra e pandemia di Covid-19pa yuda Aruba keda sigur.
Un di e segmento mas importante pa proteha ta Aruba su sistema educacional. Esaki ta wordo logra dor di desinfecta tur e scolnan rond di Aruba varios biaha y tambe nos Centro Educacional John F. Kennedy.
E Centro Educacional John F. Kennedy ta un compleho hopigrandi cu diferente edificio. Pesey e Ministerio di Boluntario di Freewinds tawata na e sitio aki tres biaha siman pasa padesinfecta mas di 33.000 pia cuadra di espacio.
Mester a desinfecta e lugar diabierna pero a drenta un llamada na e Ministerio di Boluntario pa bin mas tempran pa un trabouurgente pa desinfecta e sitio pa elimina cualquier rastro di Covid-19. E Ministerio di Boluntario a reacciona immediatamente y grupo a yega na e lugar un rato después di e llamada pa desinfecta e sector di e compleho caminda e urgencia tawata. E Ministerio di Boluntario a bolbe diahuebs y diabiernap acaba di desinfecta henter e compleho.
Esaki no tawata e prome biaha cu e Ministerio di Boluntario a desinfecta e centro educacional.Nan a desinfecta e edificionanaki varios biaha cuminsando aña pasa ora e segundo ola di Covid-19 a dal nos isla.Lo sigi desinfecta tanten c uta necesario pa mantene e cientos di empleado trahando eynan sigur.
E trabou importante di e Ministerio di Boluntario di Freewinds a wordo reconoci pa e directora di e Departamento di Educación di Aruba, Sra. A.M.R. Proveyer-Groot, den un carta dirigi na Mike Nap[ier, Kapitan di Freewinds bisando:” Danki parecientemente manda e Ministerio di Boluntario di Freewinds padesinfecta e lugarnan cu un desinfectante c uta mata e virus y e bacteria na Centro Educacional John F. Kennedy. E acción aki tawordo altamente aprecia. Danki na abo y e tripulación dedica,turempleado di Centro Educacional John F. Kennedy por traha den un lugar mas limpi, mas fresco y den un ambiente placentero.”
“Dene mundo moderno na undo nos tur tin cu biba cu Covid-19, higiena mas cu nunca ta un parti esencial di nos salud y nos vida,pesey nos tin cu aplaudi e iniciativa generoso aki. Palabra no por expresa nos gratitud pa bo generosidad. Danki un biahamas pa bo servicio generoso.”
Pa asistencia di e Ministerio di Boluntario di Freewinds padesinfecta bo lugar, of pa ricibi un seminario di prevención of un training con pa desinfecta bo lugar di trabou of bo cas usando Decon 7, por favor contact susan.lora@freewinds.org of na signal +1-727-8104 of na cel 297 747-1613.
Pa haya información con bo por proteha bo mes y otronan,conbo por mantene bo cas y bo lugar di trabou sigur bishita e Howto Stay Well Resource Center online na www.scientology.org/staywel na undo bo ta waak tur e pamfletanan y video y por download nan gratuitamente. Tur e material aki ta obtenibel na spaño, hulandes e ingles y 18 idioma mas.


text:
A manda un total di 78 pregunta na Gobierno riba temanan relaciona cu maneho di Covid-19
Lider di Fraccion di POR, Dellanire Maduro durante conferencia di prensa a comenta cu den ultimo simannan aki el a haci entrega di diferente pregunta na mandatarionan relaciona cu situacionnan actual di Covid-19 cu ta tumando luga na nos isla.
Dia 11 di augustus 2020 el a manda un total di 23 pregunta pa Gobierno relaciona cu Covid-19. Mirando cu segun ta hayando mas informacion di expertonan, maneho por adapta y como Parlamento, cu ta representante di pueblo, ta importante pa nan tambe ta informa di e cambionan. E ta keda pendiente pa ricibi e respuestanan riba e preguntanan haci.
Dia 17 di augustus 2020 net prome cu a haci e anuncio cu a cambia e fecha di apertura di scol pa 3 di september, Dellanire Maduro a entrega un total di 30 pregunta pa por tin un miho entendimento como Parlamento con e crisis team ta hinca den otro, e organograma di e klusternan y pa tin mas claridad pa compronde con e toma di decisionnan, informacionnan y consehonan ta wordo tuma. Esaki pa conta cu e informacion y tambe como representante di pueblo por duna un input.
Maduro a pone enfasis riba e parti di enseñansa mirando e reto mundial cu esaki ta trece, specialmente e parti di enseñansa digital, cual ta uno cu tur hende mester prepara pe. Teniendo na cuenta esaki lo kier sa por ehempel si na momento cu un mayor laga su yiu sigui enseñansa digital y na mitad caminda e dicidi di manda su yiu scol bek, con esaki lo tuma luga? Unda e mayornan por acudi pa haya sa cua tipo di educacion online ta wordo reconoci pa Departamento di Enseñansa?
Tambe ta importante pa sa con ta percura pa siguridad di hoben y maestro teniendo na cuenta e diferencia di edad y riesgo cu tin segun categoria di edad pa contagio?
Otro pregunta ta: cuanto muchanan menor di 12 aña a wordo getest, cuanto di nan a test positivo, cuanto di nan a presenta sintomanan y cual ta e sintomananan di mas frecuente den mucha aki na Aruba?
Finalmente Dellanire Maduro a menciona cu a entrega un lista di 25 pregunta enfocando entre otro riba e lista di informacion confidencial cu a leak. Entre e preguntanan tin por ehempel ki tipo di programa e departamento ta uza? Esaki pasobra tin diferente programa unda por ehempel mester login of uza un token of password pa haya acceso. Tambe si e programa tin un time frame cu ta log bo out automaticamente? Igualmente si e programa aki ta brinda un lista di e usuarionan cu a haci uzo di dje den ultimo dianan? Tambe ta importante pa sa si e informacion cu a leak a sali internamente of a wordo gehack?
Lider di Fraccion di POR ta keda en espera di e respuestanan di e respectivo mandatarionan pa asina por tin mas claridad como representante di pueblo di e situacionnan den cual nos isla ta pasando na e momentonan aki.


text:
Awe mainta banda di 10:45 Am polis y brandweer a keda dirigi pa kaya Dr Jose Gregorio Hernandez na Antriol net patras di e ofisina di e kompania Ipod pa un kandela ku a expande su mes rapidamente.
E kandela a konsentra su mes na un deposito ku e kompania tin net patras di nan ofisina kaminda tin un kas di palu tambe.
E kandela a destrui tur kos ey nan.
Bisinja nan a skucha asta exploshon ya ku tabata tin silinder di gas na e sitio tambe.
Kuerpo di bombero a hasi un bon trabou.
Por a mira hasta algun kolega di kuerpo di bombero na sivil bisti ta yuda paso net nan a baha warda.
Danki dios no ta tin danjo personal y solamente danjo material.
FUENTE: AIMED AYUBI.
NOTISIA KU BO POR KONFIA.


text: KRALENDIJK – Awe djadumingu anochi algu pasá di 8’or, a sosodé un aksidente di tráfiko riba kaya Nikiboko Sùit na altura di Lisa Convienence Store. Pa motibunan ku ahinda ta bou di investigashon, 2 outo di famia a dal frontal den otro pa despues unu bai dal kontra kurá di un kas. E choke tabata fuerte ku a drai un di vehíkulo nan 360 grado. A pidi ambulans na e sitio i 3 persona a wòrdu transportá pa hòspital pa tratamentu médiko, di kua un di nan su situashon tabata di atenshon. E karetera a keda será pa basta unratu pa investigashon i pa kita e vehíkulo nan for di riba kaminda. CRS ku ta atendé asuntunan di seguro a registrá e aksidente aki.


text: Dialuna mainta despues di cu a drenta informe di un accidente hit and run na Turibana y e auto su modelo y number tabata conosi un rato despues un otro patruya a topa cu e vehiculo aki. Polis a papia cu e persona cu tabata na e auto kende a bisa cu e no tabata na stuur pero ta su ruman cu a bay bolbe. Un rato despues a yega e chauffeur kense a admiti di tabata bebi y cu ela dal auto pero e tabata cansa y no tabata sa kiko e ta haci. Ela purba sigui core cu e auto pero debi na e accidente e no por a sigui bay mas leu. Eynan mesora polis a detene y como cu e auto no tabata tin su seguro na ordo polis a confisca esaki tambe.


text:
Oranjestad-Minister Otmar Oduber a reuni diamars atardi cu ATA, ANSA, Departamento di Aviacion Civil y AAA mirando cu cada un di e institutonan aki ta keda confronta problemanan pa loke ta trata aerolineanan cu ta bula pa Venezuela (tanto aerolineanan Venezolano como local y otronan cu ta transporta pasaheronan for di Venezuela) pa cobra e PFC (aeropuerto), TPL (ATA) of e entrada cu mester wordo cobra pa ANSA.
A yega na un conclusion en comun, pasobra ta asina cu tur aerolinea ta pagando cu excepcion di un par local, como tambe esnan cu ta bin for di Venezuela. A keda palabra cu mirando cu a duna hopi oportunidad te awor aki y hasta a brinda oportunidad pa areglonan di pago y sin embargo no ta cumpli cu esakinan.
E mandatario a duna ehempel di algun cu tin hasta mas di 12 luna sin cumpli cu pagonan di ATA, otronan cu no a cumpli cu pagonan na aeropuerto pa 3 of 4 luna y awor cu ANSA ta den su prome luna ya caba por mira cu ta e mesun aerolineanan no ta cumpliendo cu e pagonan.
E decision cu a yega na dje conhuntamente ta cu den e beleidsvoorwaardenan cu tin pa loke ta trata e landingsrechten na Aruba, cu lo haci un adaptacion eynan (e siman aki e mester tuma lugar) y otro siman lo notifica e aerolineanan cu parti di e condicionnan pa por tin permiso di aterizahe na Aruba ta cu mester cumpli y mester ta al dia cu e diferente pagonan cu mester tuma lugar na e diferente instancianan.
Minister Oduber a bisa cu esaki lo bira un ‘dwang middel’ pasobra no ta husto pa cu e otronan cu si ta cumpli, ademas e por trece na peliger e pago di esnan cu si ta cumpliendo manera esunnan Mericano y Europeo.
Tambe el a bisa cu DOT (Department of Transportation) di Merca tabata di bishita na nos isla dos siman pasa netamente riba e cobranzanan aki pa ta sigur cu nan ta tuma lugar na un forma husto y cu tur hende ta pagandonan y si mañan resulta cu tin hende cu no ta pagandonan, e por crea un problema cu e aerolineanan cu si ta cumpliendo na e momentonan aki.
Pa tal motibo e ta remarca cu si aerolineanan no ta al dia cu pago cu un di e tres institutonan en cuestion (ATA, AAA, ANSA) por trece cune sancionnan y hasta e permiso pa ateriza na Aruba por wordo ingetrokken.
Riba e pregunta si e decision aki lo por tin consecuencianan pa turismo for di Venezuela cu ta nos di dos mercado di mas grandi, Minister Otmar Oduber a indica cu si no atende cu e situacion aki e por bira un problema pa henter e industria turistico di nos isla. Esaki pasobra ora aerolineanan Mericano scucha cu nan si ta cumpliendo al pie de la letra, pero esunnan Venezolano por ehempel no ta cumpliendo, por significa e ora cu a base di e acuerdo di gelijkheidsbeginsel cu ta existi, nan por bisa cu sea nan no ta pague of nan ta stop di bula pa Aruba.
“Mi ta kere cu bo no tin cu castiga esunnan cu si ta cumpliendo, bo mester pone regla y nos ta duna espacio na e aerolineanan cu cierto flexibilidad of areglo di pago, pero no por ta asina cu companianan debe mas cu un aña y no ta pagando na e momentonan aki. Tin aerolineanan cu debe casi 1 miyon caba na ATA, tin otronan cu debe casi mey miyon na aeropuerto di Aruba. Esaki ta algo cu nos kier stop y pesey ta introduci e regla aki, hacie conoci den un nota cu ta bay na tur e aerolineanan cu ta haci negoshi cu Venezuela y di e forma ey nan sa cu desde prome di maart lo cuminsa cu e maneho aki”, Minister Otmar Oduber a duna di conoce.


text:
EPI - Colegio EPI:
Colegio EPI y Qredits Microfinanciering Nederland (Aruba) ta presenta e programa di educacion BeYourOwnBoss
Oranjestad - Colegio EPI y Qredits Microfinanciering Nederland (Aruba) ta informa cu entrante 1 di februari, 2021ta cuminsa cu e programa BeYourOwnBoss cu un duracion di 18 siman.
Nos ta bibando den e era di Empresario Independiente! Empresario independiente y e mentalidad empresarial(entrepreneurship) ta un habilidad esencial di siglo 21 cu ta altamente considera na nivel mundial como vital pa e recuperacion, crecemento y vitalidad di cada economia local mey mey di e crisis actual. Segun cu companianan ta reconfigura nan mes pa competi den e economia di innovacion, e magnitud di oportunidadnan pa tur empresario ta crece.
Consciente di e tendencia importante aki, Colegio EPI y Qredits Microfinanciering Nederland (Aruba) ta cuminsa entrante 1 di Februari, 2021 cu e programa BeYourOwnBoss cu un duracion di 18 siman. Un total di 100 studiante di e sector Hospitalidad y Turismo na EPI lo ta e promer grupo cu lo participa y wordo certifica.
Lo incorpora e programa di educacion acredita aki den e curiculo existente na e sector. Ya caba a incorpora e programa aki den e curiculo di mas di 100 scol na nivel MBO na Hulanda. E compromiso di Colegio EPI ta pa den e añanan cu ta bin pa sigui incorpora e certificacion aki den e curiculo di programanan existente y nobo pa tur studiante.
E auto-descubrimento y e aumento di oportunidad laboral ta e pilarnan di e progama di educacion y ta enfatisa e sentido empresarial independiente cu tambe ta un opcion pa e studiante den su futuro como profesional.
E programa educativo BeYourOwnBoss no ta converti tur studiante den un empresario independiente, pero si e ta yuda tur pa ta prepara pa tin un mentalidad di un empresario, pa ta competente y pa keda atractivo den e mercado laboral di futuro.
Tambe, companianan di futuro lo definitivamente beneficia di por conta cu e pensamento empresarial y di innovacion como parti di e capacidad di su recursonan humano. Colegio EPI y Qredits Microfinanciering Nederland (Aruba), tambe ta kere den facilita educacion pa bida largo pa e comunidad di Aruba. Pa es motibo, tambe lo bay ofrece awor pa publico general e oportunidad unico di siña lo mas posibel tocante e sentido empresarial y con pa BeYourOwnBoss.
Lo ofrece e programa di educacion di 18 siman na publico general y lo cuminsa e di dos siman di februari 2021 cu un sesion di introduccion. Les mes lo cuminsa oficialmente e siman di februari 15 y lo caba na final di juni.
Lo presenta eprograma di educacion na e idioma Ingles y lo organisa e lesnan dos biaha pa siman di 6:30 – 9:00 p.m. na Colegio EPI den un forma di educacion combina tanto fisicamente comovirtual. E costo di henter e programa ta Afls. 350,- pa persona y ta inclui tur material y acceso pa e portal virtual di educacion di BeYourOwnBoss.
Na final, e participante lo ricibi un certificado na nivel profesional (MBO) como empresario di futuro cu ta inclui e creacion di su propio portafolio digital di empresario y e diseño di su modelo di negoshi. Esaki lo duna e participante automaticamente un posicion di bentaha na momento cu e dicidi di tuma e siguiente paso cu micro-financiamento hunto cu Qredits Microfinanciering Nederland (Aruba).
Participa den educacion pa bida largo door di adkiri e habilidadnan di siglo 21 y inverti den bo futuro!
Inscripcion pa publico ya caba ta habri pero limita. No perde e oportunidad aki! Pa inscribi y mas informacion por bishita e pagina di Facebook di Colegio EPI of di Qredits Microfinanciering Nederland (Aruba) uza e siguiente link: https://bit.ly/2KJr5ck.


text: Diasabra anochi a drenta informe di cu a start un pleito cu lo a bay bira un pelea cu arma na un cas na Madiki, mesora a dirigi patruyanan na e sitio. Na yegada di e patruya a bin wak net e sospechoso ta drenta den e cura cu un cuchiu den man. Mesora a ordene benta e arma abao y a hisa su mannan. Polis a compronde cu e homber aki a menasa e otro persona den e cas cu un cuchiu y net e momentonan ey e tabata dibdrenta e cas pa agredi/ataka e otro persona. Polis a detene pa menasa yvanda cu un arma pa bay agredi un otro persona cu un cuchiu pero polis a yega net pa preveni esaki.


text:
Gratis
Conseho na cliente/patient tocante di malesa contagioso
Descripcion
Ta duna conseho na:
- persona cu malesa contagioso y e miembronan di su famia;
- persona cu ta sospecha cu e tin malesa contagioso y/of a bin den contacto cu un persona cu ta contagia;
- biaheronan;
- na instancia tocante con ta trata persona/cliente/habitante cu tin malesa contagioso.
Unda pa pidi'e? / Mas informacion na
Por haci peticion via telefon of pasa personalmente na Servicio pa Combati Malesa Contagioso (Dienst Besmettelijke Ziekten).
Cuanto e ta costa?
Cuanto tempo ta dura pa hay'e?
E enfermeronan di e servicio ta yudabo mesora.


text:
CCR Investment ta firma promé Cooling Service Agreement ku Zakito District Cooling
CCR Investment ta firma promé Cooling Service Agreement ku Zakito District Cooling
CCR Investment ta firma Cooling Service Agreement ku Zakito District Cooling
“Zakito District Cooling, un desishon fásil”
CCR Investment (propietario di e edifisio Curaçao Caribbean Resort, antes Hilton) ta e promé
ku ta firma e Cooling Service Agreement ku Zakito District Cooling. Zakito District Cooling ta
ofresé cooling na tur edifisio entre Rif i Piscadera ku ta adekuá i ku básikamente ta wòrdu friá
sentralmente; manera World Trade Center Curaçao, Residence Piscadera, Renaissance i Hospital Nobo.
Rolf Sprecher (director di CCR Investment): “Zakito District Cooling tabata un desishon fásil pa nos. E echo ku no tin kosto di invershon pa nos pa por konektá na e sistema, lo trese benefisionan inmediato.
Aparte ku e sistema ta respetá nos medio ambiente, tambe e ta bon pa negoshi. Pa nos plannan di futuro
pa loke ta trata ekspanshon di mas o menos 300 kamber tambe nos lo purba usa e sistema aki. E kantidat
di cooling ta mas o menos 70-80% di nos konsumo total di energía.
E sistema di Zakito District Cooling ta ofresé nos e posibilidat di realisá e cooling na un preis
abou i premirabel pa un término di 15 aña. Pues, e sistema ta sòru ku nos trabounan ta
menos vulnerabel na e kosto di energía ku semper ta kambia. Spesialmente pa negoshinan
ku tin ganashi abou, e kambionan den kosto di energía por forma un risiko grandi pa loke ta
trata ganashi den término largu.
Ademas, e sistema lo yuda e isla pa “go green” mas lihé, kual tin un gran balor di marketing
pa e industria di hotèl pero tambe pa Kòrsou en general. Pa kasi 15 aña kaba nos ta sigi den
forma aktivo e desaroyo di teknología i nos tin tur konfiansa ku Zakito District Cooling lo
realisá e proyekto ku éksito.”
Ora usa pòrnada Naturally Cool TM, ku ta awa friu di laman hundu, e sistema di Zakito
District Cooling por fria edifisionan ku solamente 10% di energía, si kompará ku e sistema di
erko ku tin aktualmente. Pa nos medio ambiente, e sistema aki ta redusí 90% di salida di
CO2 i 100% di uso di otro medionan ku ta fria i ku ta dañino (ozone i HCFC). Si risibí tur
permit i kontraktnan definitivo ku klientenan restante, Zakito District Cooling lo kuminsá ku
konstrukshon den e di kuater trimèster di 2019.
Gilbert Gouverneur (direktor di Zakito District Cooling): “Nos sa ku awa di laman hundu ta un
di e fuentenan di energía mas konfiabel, mas stabil pa loke ta trata gastu i sostenibel ku tin na
mundu. Spesialmente pa islanan, awa di laman hundu tin un fuente balioso di kresementu.
Prinsipalmente ku proyectonan di awa di laman na gran eskala manera esaki, lo por ta
posibel pa ofresé sistema di cooling konfiabel (hurricane and tsunami proof), sostenibel i ku
kosto efektivo na klientenan. Tambe por desaroyá un spinoff potensial ku por ofresé berdura
i kuminda di laman pa e isla. Esaki por ta un pilar ekonómiko nobo pa Kòrsou.


text:
Solidario, siguiendo instrukshon nan di higiena i kedando den nos kas, Pueblo di Kòrsou lo vense e enemigu invisibel ku yama Covid-19
Karta habri di parti di Gilmar “Pik’ Pisas na pueblo di Korsou
Apresiabel Pueblo di Kòrsou,
Solidario, siguiendo instrukshon nan di higiena i kedando den nos kas,
Pueblo di Kòrsou lo vense e enemigu invisibel ku yama Covid-19
Frakshon di MFK pa medio di e karta aki ta aserka kada un di bo(so) ku sentimentu di solidaridat i konvensí ku si kada un di nos komportá nos mes manera indiká nos lo por kontené e pandemia di Covid-19, ku ta afektando mundu kompleto.
No tin espasio pa nos odia, no tin espasio pa nos trata di saka probecho di e situashon aki, no tin espasio pa nos ta rabia ku otro i kritiká otro. Nos mester krea espasio den nos mente i kurason pa nos stima nos famianan i stima nos próhimo, nos mester ta “watchdog” pa koregí esnan ku nos ta mira ku no ta kuidando nan mes i ku e posibilidat di por kontagiá otronan.
Esaki ta e momentu pa nos uni den famia i pa nos rekuperá i drecha hopi kos ku durante di tempu nos a laga nan deteriorá den nos kas, famia i trabou. Ta e momentu pa nos reflekshoná i realisá ku bida no ta di nos, ku pober òf riku tin e mesun balor riba e mundu aki i ku malesa no konosé rasa ni religion.
Ban drecha nos biba, ban siña di e momentonan difísil aki. E vírus aki a kosta bida di masha hopi siudadano rònt mundu di kual frakshon di MFK ta lamentá esaki. Pero esnan ku a bai, ta esnan ku a wòrdu sakrifiká pa lanta nos, ku a keda na bida riba e mundu aki for di soño.
Corona Vírus no ta djis un vírus, ku ta hasi bo malu i ku tin algun ku por muri teniendo e vírus aki. Corona vírus ta mas ku malesa, e ta un mensahe pa kada un di nos siña for di dje i realisá ku bida ta muchu mas ku sèn, ku bida ta nifiká kompartí, stima i biba bon ku bo próhimo.
Frakshon di MFK ta tuma e situashon aktual komo un mensahe i enseñansa pa den futuro nos sirbi bosnan mihó. Pa nos di MFK semper e ser humano ta sentral i awor mas ku nunka, nos lo aportá mas den e ámbito polítiko pa nos yunan di Kòrsou ta sentral den kualkier desishon òf situashon.
Frakshon di MFK a komprondé ku djaluna próksimo gobièrnu di Kòrsou lo presentá un pakete di ayudo/medida ku lo mester yuda tur siudadano, debí ku e situashon aki ta nos sea sosialmente òf finansieramente.
Nos di frakshon di MFK lo warda e pakete ku gobièrnu lo presentá i di un forma konstruktivo nos lo duna gobièrnu di Kòrsou nos komentarionan riba e pakete aki.
Pa frakshon di MFK ta importante pa e siguiente puntonan ta parti di e pakete di alivio;
- Habri awa deskonektá di tur siudadano i no solamente di esnan ku ta registrá na SOAW
- Adaptashon i/òf posponé pago di awa i koriente. Tene kuenta ku ta pidi pa famianan keda kas mas tantu posibel i esaki lo oumentá konsumo di awa i koriente di famianan
- Kompensashon pa esnan ku a pèrdè trabou pa motibu di e situashon aki
- Dispensashon di 3 luna pa pago di kualkier tipo di fiansa, sea ta na un banko òf na kualkier otro instansia òf negoshi partikular
- Dispensashon di 3 luna pa pago di hur di kas òf apartamento
- Baha tarifa di rekohé sushi di Selikor bek na 25,= florin pa luna
- Adaptá tarifanan di telekomunikashon pa famianan por komuniká ku otro
E puntonan ariba menshona segun frakshon di MFK no por keda for di un pakete di alivio. E tres lunanan di dispensashon menshoná, mester wòrdu paga bek den un término di 2 aña despues ku gobiernu di Kòrsou anunsiá ku e situashon a normalisá.
Movementu Futuro Kòrsou ta solidario ku pueblo di Kòrsou, uni i kumpliendo ku e instrukshon nan, Kòrsou lo vense Covid-19.
Kòrsou 22 di mart 2020,
Gilmar “Pik” Pisas
Lider di Frakshon